pli: Purisagandho, bhikkhave, itthiyā cittaṁ pariyādāya tiṭṭhatī”ti.


nikaya: an

layer: root

title_pli: 8 “Nāhaṁ, bhikkhave, aññaṁ ekagandhampi samanupassāmi yaṁ evaṁ itthiyā cittaṁ pariyādāya tiṭṭhati yathayidaṁ, bhikkhave,

pli: Aṭṭhamaṁ.


title_pli: 80 “Appamattikā esā, bhikkhave, parihāni yadidaṁ yasoparihāni.


pli: “Appamattikā esā, bhikkhave, parihāni yadidaṁ yasoparihāni.


pli: Etaṁ patikiṭṭhaṁ, bhikkhave, parihānīnaṁ yadidaṁ paññāparihānī”ti.


pli: Dasamaṁ.


title_pli: 81 “Appamattikā esā, bhikkhave, vuddhi yadidaṁ yasovuddhi.


pli: “Appamattikā esā, bhikkhave, vuddhi yadidaṁ yasovuddhi.


pli: Etadaggaṁ, bhikkhave, vuddhīnaṁ yadidaṁ paññāvuddhi.


pli: Tasmātiha, bhikkhave, evaṁ sikkhitabbaṁ:


pli: ‘paññāvuddhiyā vaddhissāmā’ti.


pli: Evañhi vo, bhikkhave, sikkhitabban”ti.


pli: Ekādasamaṁ.


pli: Kalyāṇamittādivaggo aṭṭhamo.


title_pli: Aṅguttara Nikāya 1 9. Pamādādivagga

pli: Aṅguttara Nikāya 1


pli: 9. Pamādādivagga


pli: “Nāhaṁ, bhikkhave, aññaṁ ekadhammampi samanupassāmi yo evaṁ mahato anatthāya saṁvattati yathayidaṁ, bhikkhave, pamādo.


pli: Pamādo, bhikkhave, mahato anatthāya saṁvattatī”ti.


pli: Paṭhamaṁ.


title_pli: 83 “Nāhaṁ, bhikkhave, aññaṁ ekadhammampi samanupassāmi yo evaṁ mahato atthāya saṁvattati yathayidaṁ, bhikkhave, appamādo


pli: “Nāhaṁ, bhikkhave, aññaṁ ekadhammampi samanupassāmi yo evaṁ mahato atthāya saṁvattati yathayidaṁ, bhikkhave, appamādo.


pli: Appamādo, bhikkhave, mahato atthāya saṁvattatī”ti.


pli: Dutiyaṁ.


title_pli: 84 “Nāhaṁ, bhikkhave, aññaṁ ekadhammampi samanupassāmi yo evaṁ mahato anatthāya saṁvattati yathayidaṁ, bhikkhave, kosajj


pli: “Nāhaṁ, bhikkhave, aññaṁ ekadhammampi samanupassāmi yo evaṁ mahato anatthāya saṁvattati yathayidaṁ, bhikkhave, kosajjaṁ.


pli: Kosajjaṁ, bhikkhave, mahato anatthāya saṁvattatī”ti.


pli: Tatiyaṁ.


title_pli: 85 “Nāhaṁ, bhikkhave, aññaṁ ekadhammampi samanupassāmi yo evaṁ mahato atthāya saṁvattati yathayidaṁ, bhikkhave, vīriyāra


pli: “Nāhaṁ, bhikkhave, aññaṁ ekadhammampi samanupassāmi yo evaṁ mahato atthāya saṁvattati yathayidaṁ, bhikkhave, vīriyārambho.


pli: Vīriyārambho, bhikkhave, mahato atthāya saṁvattatī”ti.


pli: Catutthaṁ.


title_pli: 86 “Nāhaṁ, bhikkhave, aññaṁ ekadhammampi samanupassāmi yo evaṁ mahato anatthāya saṁvattati yathayidaṁ, bhikkhave, mahicc


pli: “Nāhaṁ, bhikkhave, aññaṁ ekadhammampi samanupassāmi yo evaṁ mahato anatthāya saṁvattati yathayidaṁ, bhikkhave, mahicchatā.


pli: Mahicchatā, bhikkhave, mahato anatthāya saṁvattatī”ti.


pli: Pañcamaṁ.


title_pli: 87 “Nāhaṁ, bhikkhave, aññaṁ ekadhammampi samanupassāmi yo evaṁ mahato atthāya saṁvattati yathayidaṁ, bhikkhave, appiccha


pli: “Nāhaṁ, bhikkhave, aññaṁ ekadhammampi samanupassāmi yo evaṁ mahato atthāya saṁvattati yathayidaṁ, bhikkhave, appicchatā.


pli: Appicchatā, bhikkhave, mahato atthāya saṁvattatī”ti.


pli: Chaṭṭhaṁ.


title_pli: 88 “Nāhaṁ, bhikkhave, aññaṁ ekadhammampi samanupassāmi yo evaṁ mahato anatthāya saṁvattati yathayidaṁ, bhikkhave, asantu


pli: “Nāhaṁ, bhikkhave, aññaṁ ekadhammampi samanupassāmi yo evaṁ mahato anatthāya saṁvattati yathayidaṁ, bhikkhave, asantuṭṭhitā.


pli: Asantuṭṭhitā, bhikkhave, mahato anatthāya saṁvattatī”ti.


pli: Sattamaṁ.


title_pli: 89 “Nāhaṁ, bhikkhave, aññaṁ ekadhammampi samanupassāmi yo evaṁ mahato atthāya saṁvattati yathayidaṁ, bhikkhave, santuṭṭh


pli: “Nāhaṁ, bhikkhave, aññaṁ ekadhammampi samanupassāmi yo evaṁ mahato atthāya saṁvattati yathayidaṁ, bhikkhave, santuṭṭhitā.


pli: Santuṭṭhitā, bhikkhave, mahato atthāya saṁvattatī”ti.


pli: Aṭṭhamaṁ.


title_pli: 9 “Nāhaṁ, bhikkhave, aññaṁ ekarasampi samanupassāmi yaṁ evaṁ itthiyā cittaṁ pariyādāya tiṭṭhati yathayidaṁ, bhikkhave, p

pli: “Nāhaṁ, bhikkhave, aññaṁ ekarasampi samanupassāmi yaṁ evaṁ itthiyā cittaṁ pariyādāya tiṭṭhati yathayidaṁ, bhikkhave, purisaraso.


pli: Purisaraso, bhikkhave, itthiyā cittaṁ pariyādāya tiṭṭhatī”ti.


pli: Navamaṁ.


title_pli: 90 “Nāhaṁ, bhikkhave, aññaṁ ekadhammampi samanupassāmi yo evaṁ mahato anatthāya saṁvattati yathayidaṁ, bhikkhave, ayonis


pli: “Nāhaṁ, bhikkhave, aññaṁ ekadhammampi samanupassāmi yo evaṁ mahato anatthāya saṁvattati yathayidaṁ, bhikkhave, ayonisomanasikāro.


pli: Ayonisomanasikāro, bhikkhave, mahato anatthāya saṁvattatī”ti.


title_pli: 91 “Nāhaṁ, bhikkhave, aññaṁ ekadhammampi samanupassāmi yo evaṁ mahato atthāya saṁvattati yathayidaṁ, bhikkhave, yoniso m


pli: “Nāhaṁ, bhikkhave, aññaṁ ekadhammampi samanupassāmi yo evaṁ mahato atthāya saṁvattati yathayidaṁ, bhikkhave, yoniso manasikāro.


pli: Yonisomanasikāro, bhikkhave, mahato atthāya saṁvattatī”ti.


pli: Dasamaṁ.


title_pli: 92 “Nāhaṁ, bhikkhave, aññaṁ ekadhammampi samanupassāmi yo evaṁ mahato anatthāya saṁvattati yathayidaṁ, bhikkhave, asampa


pli: “Nāhaṁ, bhikkhave, aññaṁ ekadhammampi samanupassāmi yo evaṁ mahato anatthāya saṁvattati yathayidaṁ, bhikkhave, asampajaññaṁ.


pli: Asampajaññaṁ, bhikkhave, mahato anatthāya saṁvattatī”ti.


pli: Ekādasamaṁ.


title_pli: 93 “Nāhaṁ, bhikkhave, aññaṁ ekadhammampi samanupassāmi yo evaṁ mahato atthāya saṁvattati yathayidaṁ, bhikkhave, sampajañ


pli: “Nāhaṁ, bhikkhave, aññaṁ ekadhammampi samanupassāmi yo evaṁ mahato atthāya saṁvattati yathayidaṁ, bhikkhave, sampajaññaṁ.


pli: Sampajaññaṁ, bhikkhave, mahato atthāya saṁvattatī”ti.


pli: Dvādasamaṁ.


title_pli: 94 “Nāhaṁ, bhikkhave, aññaṁ ekadhammampi samanupassāmi yo evaṁ mahato anatthāya saṁvattati yathayidaṁ, bhikkhave, pāpami


pli: “Nāhaṁ, bhikkhave, aññaṁ ekadhammampi samanupassāmi yo evaṁ mahato anatthāya saṁvattati yathayidaṁ, bhikkhave, pāpamittatā.


pli: Pāpamittatā, bhikkhave, mahato anatthāya saṁvattatī”ti.


pli: Terasamaṁ.


title_pli: 95 “Nāhaṁ, bhikkhave, aññaṁ ekadhammampi samanupassāmi yo evaṁ mahato atthāya saṁvattati yathayidaṁ, bhikkhave, kalyāṇam


pli: “Nāhaṁ, bhikkhave, aññaṁ ekadhammampi samanupassāmi yo evaṁ mahato atthāya saṁvattati yathayidaṁ, bhikkhave, kalyāṇamittatā.


pli: Kalyāṇamittatā, bhikkhave, mahato atthāya saṁvattatī”ti.


pli: Cuddasamaṁ.


title_pli: 96 “Nāhaṁ, bhikkhave, aññaṁ ekadhammampi samanupassāmi yo evaṁ mahato anatthāya saṁvattati yathayidaṁ, bhikkhave, anuyog


pli: “Nāhaṁ, bhikkhave, aññaṁ ekadhammampi samanupassāmi yo evaṁ mahato anatthāya saṁvattati yathayidaṁ, bhikkhave, anuyogo akusalānaṁ dhammānaṁ, ananuyogo kusalānaṁ dhammānaṁ.


pli: Anuyogo, bhikkhave, akusalānaṁ dhammānaṁ, ananuyogo kusalānaṁ dhammānaṁ mahato anatthāya saṁvattatī”ti.


pli: Pannarasamaṁ.


title_pli: 97 “Nāhaṁ, bhikkhave, aññaṁ ekadhammampi samanupassāmi yo evaṁ mahato atthāya saṁvattati yathayidaṁ, bhikkhave, anuyogo


pli: “Nāhaṁ, bhikkhave, aññaṁ ekadhammampi samanupassāmi yo evaṁ mahato atthāya saṁvattati yathayidaṁ, bhikkhave, anuyogo kusalānaṁ dhammānaṁ, ananuyogo akusalānaṁ dhammānaṁ.


pli: Anuyogo, bhikkhave, kusalānaṁ dhammānaṁ, ananuyogo akusalānaṁ dhammānaṁ mahato atthāya saṁvattatī”ti.


pli: Soḷasamaṁ.


pli: Pamādādivaggo navamo.


title_pli: Aṅguttara Nikāya 1 10. Dutiyapamādādivagga

pli: Aṅguttara Nikāya 1


pli: 10. Dutiyapamādādivagga


pli: “Ajjhattikaṁ, bhikkhave, aṅganti karitvā nāññaṁ ekaṅgampi samanupassāmi yaṁ evaṁ mahato anatthāya saṁvattati yathayidaṁ, bhikkhave, pamādo.


pli: Pamādo, bhikkhave, mahato anatthāya saṁvattatī”ti.


pli: Paṭhamaṁ.


title_pli: 99 “Ajjhattikaṁ, bhikkhave, aṅganti karitvā nāññaṁ ekaṅgampi samanupassāmi yaṁ evaṁ mahato atthāya saṁvattati yathayidaṁ


pli: “Ajjhattikaṁ, bhikkhave, aṅganti karitvā nāññaṁ ekaṅgampi samanupassāmi yaṁ evaṁ mahato atthāya saṁvattati yathayidaṁ, bhikkhave, appamādo.


pli: Appamādo, bhikkhave, mahato atthāya saṁvattatī”ti.


pli: Dutiyaṁ.


title_pli: Aṅguttara Nikāya 10.1 1. Ānisaṁsavagga

pli: Aṅguttara Nikāya 10.1


pli: 1. Ānisaṁsavagga


pli: Kimatthiyasutta


pli: Evaṁ me sutaṁ—


pli: ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Atha kho āyasmā ānando yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā ānando bhagavantaṁ etadavoca:


pli: “Kimatthiyāni, bhante, kusalāni sīlāni kimānisaṁsānī”ti?


pli: “Avippaṭisāratthāni kho, ānanda, kusalāni sīlāni avippaṭisārānisaṁsānī”ti.


pli: “Avippaṭisāro pana, bhante, kimatthiyo kimānisaṁso”ti?


pli: “Avippaṭisāro kho, ānanda, pāmojjattho pāmojjānisaṁso”ti.


pli: “Pāmojjaṁ pana, bhante, kimatthiyaṁ kimānisaṁsan”ti?


pli: “Pāmojjaṁ kho, ānanda, pītatthaṁ pītānisaṁsan”ti.


pli: “Pīti pana, bhante, kimatthiyā kimānisaṁsā”ti?


pli: “Pīti kho, ānanda, passaddhatthā passaddhānisaṁsā”ti.


pli: “Passaddhi pana, bhante, kimatthiyā kimānisaṁsā”ti?


pli: “Passaddhi kho, ānanda, sukhatthā sukhānisaṁsā”ti.


pli: “Sukhaṁ pana, bhante, kimatthiyaṁ kimānisaṁsan”ti?


pli: “Sukhaṁ kho, ānanda, samādhatthaṁ samādhānisaṁsan”ti.


pli: “Samādhi pana, bhante, kimatthiyo kimānisaṁso”ti?


pli: “Samādhi kho, ānanda, yathābhūtañāṇadassanattho yathābhūtañāṇadassanānisaṁso”ti.


pli: “Yathābhūtañāṇadassanaṁ pana, bhante, kimatthiyaṁ kimānisaṁsan”ti?


pli: “Yathābhūtañāṇadassanaṁ kho, ānanda, nibbidāvirāgatthaṁ nibbidāvirāgānisaṁsan”ti.


pli: “Nibbidāvirāgo pana, bhante, kimatthiyo kimānisaṁso”ti?


pli: “Nibbidāvirāgo kho, ānanda, vimuttiñāṇadassanattho vimuttiñāṇadassanānisaṁso.


pli: Iti kho, ānanda, kusalāni sīlāni avippaṭisāratthāni avippaṭisārānisaṁsāni;


pli: pāmojjaṁ pītatthaṁ pītānisaṁsaṁ;


pli: pīti passaddhatthā passaddhānisaṁsā;


pli: passaddhi sukhatthā sukhānisaṁsā;


pli: sukhaṁ samādhatthaṁ samādhānisaṁsaṁ;


pli: Iti kho, ānanda, kusalāni sīlāni anupubbena aggāya parentī”ti.


pli: Paṭhamaṁ.


title_pli: Aṅguttara Nikāya 10.10 1. Ānisaṁsavagga

pli: Aṅguttara Nikāya 10.10


pli: 1. Ānisaṁsavagga


pli: Vijjāsutta


pli: “Saddho ca, bhikkhave, bhikkhu hoti, no ca sīlavā.


pli: Evaṁ so tenaṅgena aparipūro hoti.


pli: Tena taṁ aṅgaṁ paripūretabbaṁ:


pli: ‘kintāhaṁ saddho ca assaṁ sīlavā cā’ti.


pli: Yato ca kho, bhikkhave, bhikkhu saddho ca hoti, sīlavā ca, evaṁ so tenaṅgena paripūro hoti.


pli: Saddho ca, bhikkhave, bhikkhu hoti sīlavā ca, no ca bahussuto bahussuto ca,


pli: no ca dhammakathiko …pe…


pli: dhammakathiko ca, no ca parisāvacaro parisāvacaro ca,


pli: no ca visārado parisāya dhammaṁ deseti visārado ca parisāya dhammaṁ deseti,


pli: no ca vinayadharo vinayadharo ca,


pli: no ca anekavihitaṁ pubbenivāsaṁ anussarati, seyyathidaṁ—ekampi jātiṁ dvepi jātiyo …pe… iti sākāraṁ sauddesaṁ anekavihitaṁ pubbenivāsaṁ anussarati. Anekavihitañca …pe… pubbenivāsaṁ anussarati,


pli: no ca dibbena cakkhunā visuddhena atikkantamānusakena …pe… yathākammūpage satte pajānāti dibbena ca cakkhunā visuddhena atikkantamānusakena …pe…


pli: yathākammūpage satte pajānāti, no ca āsavānaṁ khayā …pe… sacchikatvā upasampajja viharati.


pli: ‘kintāhaṁ saddho ca assaṁ, sīlavā ca, bahussuto ca, dhammakathiko ca, parisāvacaro ca, visārado ca parisāya dhammaṁ deseyyaṁ, vinayadharo ca, anekavihitañca pubbenivāsaṁ anussareyyaṁ, seyyathidaṁ—ekampi jātiṁ dvepi jātiyo …pe… iti sākāraṁ sauddesaṁ anekavihitaṁ pubbenivāsaṁ anussareyyaṁ, dibbena ca cakkhunā visuddhena atikkantamānusakena …pe… yathākammūpage satte pajāneyyaṁ, āsavānañca khayā …pe… sacchikatvā upasampajja vihareyyan’ti.


pli: Yato ca kho, bhikkhave, bhikkhu saddho ca hoti, sīlavā ca, bahussuto ca, dhammakathiko ca, parisāvacaro ca, visārado ca parisāya dhammaṁ deseti, vinayadharo ca, anekavihitañca pubbenivāsaṁ anussarati, seyyathidaṁ—ekampi jātiṁ dvepi jātiyo …pe… iti sākāraṁ sauddesaṁ anekavihitaṁ pubbenivāsaṁ anussarati, dibbena ca cakkhunā visuddhena atikkantamānusakena …pe… yathākammūpage satte pajānāti, āsavānañca khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: Evaṁ so tenaṅgena paripūro hoti.


pli: Imehi kho, bhikkhave, dasahi dhammehi samannāgato bhikkhu samantapāsādiko ca hoti sabbākāraparipūro cā”ti.


pli: Dasamaṁ.


pli: Ānisaṁsavaggo paṭhamo.


pli: Tassuddānaṁ


pli: Kimatthiyaṁ cetanā ca,


pli: tayo upanisāpi ca;


pli: Samādhi sāriputto ca,


pli: jhānaṁ santena vijjayāti.


title_pli: Aṅguttara Nikāya 10.100 10. Upālivagga

pli: Aṅguttara Nikāya 10.100


pli: 10. Upālivagga


pli: Abhabbasutta


pli: “Dasayime, bhikkhave, dhamme appahāya abhabbo arahattaṁ sacchikātuṁ.


pli: Katame dasa?


pli: Rāgaṁ, dosaṁ, mohaṁ, kodhaṁ, upanāhaṁ, makkhaṁ, paḷāsaṁ, issaṁ, macchariyaṁ, mānaṁ—


pli: ime kho, bhikkhave, dasa dhamme appahāya abhabbo arahattaṁ sacchikātuṁ.


pli: Dasayime, bhikkhave, dhamme pahāya bhabbo arahattaṁ sacchikātuṁ.


pli: ime kho, bhikkhave, dasa dhamme pahāya bhabbo arahattaṁ sacchikātun”ti.


pli: Upālivaggo pañcamo.


pli: Kāmabhogī bhayaṁ diṭṭhi,


pli: vajjiyamāhituttiyā;


pli: Kokanudo āhuneyyo,


pli: thero upāli abhabboti.


pli: Dutiyo paṇṇāsako samatto.


title_pli: Aṅguttara Nikāya 10.101 11. Samaṇasaññāvagga

pli: Aṅguttara Nikāya 10.101


pli: 11. Samaṇasaññāvagga


pli: Samaṇasaññāsutta


pli: “Tisso imā, bhikkhave, samaṇasaññā bhāvitā bahulīkatā satta dhamme paripūrenti.


pli: Katamā tisso?


pli: Vevaṇṇiyamhi ajjhupagato, parapaṭibaddhā me jīvikā, añño me ākappo karaṇīyoti—


pli: imā kho, bhikkhave, tisso samaṇasaññā bhāvitā bahulīkatā satta dhamme paripūrenti.


pli: Katame satta?


pli: Santatakārī hoti santatavutti sīlesu, anabhijjhālu hoti, abyāpajjo hoti, anatimānī hoti, sikkhākāmo hoti, “idamatthan”tissa hoti jīvitaparikkhāresu, āraddhavīriyo ca viharati.


pli: Imā kho, bhikkhave, tisso samaṇasaññā bhāvitā bahulīkatā ime satta dhamme paripūrentī”ti.


pli: Paṭhamaṁ.


title_pli: Aṅguttara Nikāya 10.102 11. Samaṇasaññāvagga

pli: Aṅguttara Nikāya 10.102


pli: Bojjhaṅgasutta


pli: “Sattime, bhikkhave, bojjhaṅgā bhāvitā bahulīkatā tisso vijjā paripūrenti.


pli: Satisambojjhaṅgo, dhammavicayasambojjhaṅgo, vīriyasambojjhaṅgo, pītisambojjhaṅgo, passaddhisambojjhaṅgo, samādhisambojjhaṅgo, upekkhāsambojjhaṅgo—


pli: ime kho, bhikkhave, satta bojjhaṅgā bhāvitā bahulīkatā tisso vijjā paripūrenti.


pli: Idha, bhikkhave, bhikkhu anekavihitaṁ pubbenivāsaṁ anussarati,


pli: seyyathidaṁ—ekampi jātiṁ dvepi jātiyo tissopi jātiyo …pe… iti sākāraṁ sauddesaṁ anekavihitaṁ pubbenivāsaṁ anussarati.


pli: Dibbena cakkhunā visuddhena atikkantamānusakena …pe… yathākammūpage satte pajānāti.


pli: Āsavānaṁ khayā …pe… sacchikatvā upasampajja viharati.


pli: Ime kho, bhikkhave, satta bojjhaṅgā bhāvitā bahulīkatā imā tisso vijjā paripūrentī”ti.


pli: Dutiyaṁ.


title_pli: Aṅguttara Nikāya 10.103 11. Samaṇasaññāvagga

pli: Aṅguttara Nikāya 10.103


pli: 11. Samaṇasaññāvagga


pli: Micchattasutta


pli: “Micchattaṁ, bhikkhave, āgamma virādhanā hoti, no ārādhanā.


pli: Kathañca, bhikkhave, micchattaṁ āgamma virādhanā hoti, no ārādhanā?


pli: Micchādiṭṭhikassa, bhikkhave, micchāsaṅkappo pahoti, micchāsaṅkappassa micchāvācā pahoti, micchāvācassa micchākammanto pahoti, micchākammantassa micchāājīvo pahoti, micchāājīvassa micchāvāyāmo pahoti, micchāvāyāmassa micchāsati pahoti, micchāsatissa micchāsamādhi pahoti, micchāsamādhissa micchāñāṇaṁ pahoti, micchāñāṇissa micchāvimutti pahoti.


pli: Evaṁ kho, bhikkhave, micchattaṁ āgamma virādhanā hoti, no ārādhanā.


pli: Sammattaṁ, bhikkhave, āgamma ārādhanā hoti, no virādhanā.


pli: Kathañca, bhikkhave, sammattaṁ āgamma ārādhanā hoti, no virādhanā?


pli: Sammādiṭṭhikassa, bhikkhave, sammāsaṅkappo pahoti, sammāsaṅkappassa sammāvācā pahoti, sammāvācassa sammākammanto pahoti, sammākammantassa sammāājīvo pahoti, sammāājīvassa sammāvāyāmo pahoti, sammāvāyāmassa sammāsati pahoti, sammāsatissa sammāsamādhi pahoti, sammāsamādhissa sammāñāṇaṁ pahoti, sammāñāṇissa sammāvimutti pahoti.


pli: Evaṁ kho, bhikkhave, sammattaṁ āgamma ārādhanā hoti, no virādhanā”ti.


pli: Tatiyaṁ.


title_pli: Aṅguttara Nikāya 10.104 11. Samaṇasaññāvagga

pli: Aṅguttara Nikāya 10.104


pli: Bījasutta


pli: “Micchādiṭṭhikassa, bhikkhave, purisapuggalassa micchāsaṅkappassa micchāvācassa micchākammantassa micchāājīvassa micchāvāyāmassa micchāsatissa micchāsamādhissa micchāñāṇissa micchāvimuttissa


pli: yañca kāyakammaṁ yathādiṭṭhi samattaṁ samādinnaṁ yañca vacīkammaṁ yañca manokammaṁ yathādiṭṭhi samattaṁ samādinnaṁ yā ca cetanā yā ca patthanā yo ca paṇidhi ye ca saṅkhārā, sabbe te dhammā aniṭṭhāya akantāya amanāpāya ahitāya dukkhāya saṁvattanti.


pli: Taṁ kissa hetu?


pli: Diṭṭhi hissa, bhikkhave, pāpikā.


pli: Seyyathāpi, bhikkhave, nimbabījaṁ vā kosātakibījaṁ vā tittakālābubījaṁ vā allāya pathaviyā nikkhittaṁ yañceva pathavirasaṁ upādiyati yañca āporasaṁ upādiyati, sabbaṁ taṁ tittakattāya kaṭukattāya asātattāya saṁvattati.


pli: Bījañhi, bhikkhave, pāpakaṁ.


pli: Evamevaṁ kho, bhikkhave, micchādiṭṭhikassa purisapuggalassa micchāsaṅkappassa micchāvācassa micchākammantassa micchāājīvassa micchāvāyāmassa micchāsatissa micchāsamādhissa micchāñāṇissa micchāvimuttissa yañceva kāyakammaṁ yathādiṭṭhi samattaṁ samādinnaṁ yañca vacīkammaṁ …


pli: yañca manokammaṁ yathādiṭṭhi samattaṁ samādinnaṁ yā ca cetanā yā ca patthanā yo ca paṇidhi ye ca saṅkhārā, sabbe te dhammā aniṭṭhāya akantāya amanāpāya ahitāya dukkhāya saṁvattanti.


pli: Sammādiṭṭhikassa, bhikkhave, purisapuggalassa sammāsaṅkappassa sammāvācassa sammākammantassa sammāājīvassa sammāvāyāmassa sammāsatissa sammāsamādhissa sammāñāṇissa sammāvimuttissa yañceva kāyakammaṁ yathādiṭṭhi samattaṁ samādinnaṁ yañca vacīkammaṁ yathādiṭṭhi samattaṁ samādinnaṁ yañca manokammaṁ yathādiṭṭhi samattaṁ samādinnaṁ yā ca cetanā yā ca patthanā yo ca paṇidhi ye ca saṅkhārā, sabbe te dhammā iṭṭhāya kantāya manāpāya hitāya sukhāya saṁvattanti.


pli: Diṭṭhi hissa, bhikkhave, bhaddikā.


pli: Seyyathāpi, bhikkhave, ucchubījaṁ vā sālibījaṁ vā muddikābījaṁ vā allāya pathaviyā nikkhittaṁ yañca pathavirasaṁ upādiyati yañca āporasaṁ upādiyati sabbaṁ taṁ sātattāya madhurattāya asecanakattāya saṁvattati.


pli: Bījañhi, bhikkhave, bhaddakaṁ.


pli: Evamevaṁ kho, bhikkhave, sammādiṭṭhikassa …pe… sammāvimuttissa yañceva kāyakammaṁ yathādiṭṭhi samattaṁ samādinnaṁ yañca vacīkammaṁ …


pli: yañca manokammaṁ yathādiṭṭhi samattaṁ samādinnaṁ yā ca cetanā yā ca patthanā yo ca paṇidhi ye ca saṅkhārā, sabbe te dhammā iṭṭhāya kantāya manāpāya hitāya sukhāya saṁvattanti.


pli: Diṭṭhi hissa, bhikkhave, bhaddikā”ti.


pli: Catutthaṁ.


title_pli: Aṅguttara Nikāya 10.105 11. Samaṇasaññāvagga

pli: Aṅguttara Nikāya 10.105


pli: 11. Samaṇasaññāvagga


pli: Vijjāsutta


pli: “Avijjā, bhikkhave, pubbaṅgamā akusalānaṁ dhammānaṁ samāpattiyā, anvadeva ahirikaṁ anottappaṁ.


pli: Avijjāgatassa, bhikkhave, aviddasuno micchādiṭṭhi pahoti, micchādiṭṭhikassa micchāsaṅkappo pahoti, micchāsaṅkappassa micchāvācā pahoti, micchāvācassa micchākammanto pahoti, micchākammantassa micchāājīvo pahoti, micchāājīvassa micchāvāyāmo pahoti, micchāvāyāmassa micchāsati pahoti, micchāsatissa micchāsamādhi pahoti, micchāsamādhissa micchāñāṇaṁ pahoti, micchāñāṇissa micchāvimutti pahoti.


pli: Vijjā, bhikkhave, pubbaṅgamā kusalānaṁ dhammānaṁ samāpattiyā, anvadeva hirottappaṁ.


pli: Vijjāgatassa, bhikkhave, viddasuno sammādiṭṭhi pahoti, sammādiṭṭhikassa sammāsaṅkappo pahoti, sammāsaṅkappassa sammāvācā pahoti, sammāvācassa sammākammanto pahoti, sammākammantassa sammāājīvo pahoti, sammāājīvassa sammāvāyāmo pahoti, sammāvāyāmassa sammāsati pahoti, sammāsatissa sammāsamādhi pahoti, sammāsamādhissa sammāñāṇaṁ pahoti, sammāñāṇissa sammāvimutti pahotī”ti.


pli: Pañcamaṁ.


title_pli: Aṅguttara Nikāya 10.106 11. Samaṇasaññāvagga

pli: Aṅguttara Nikāya 10.106


pli: Nijjarasutta


pli: Katamāni dasa?


pli: Sammādiṭṭhikassa, bhikkhave, micchādiṭṭhi nijjiṇṇā hoti;


pli: ye ca micchādiṭṭhipaccayā aneke pāpakā akusalā dhammā sambhavanti te cassa nijjiṇṇā honti;


pli: sammādiṭṭhipaccayā ca aneke kusalā dhammā bhāvanāpāripūriṁ gacchanti.


pli: Sammāsaṅkappassa, bhikkhave, micchāsaṅkappo nijjiṇṇo hoti;


pli: ye ca micchāsaṅkappapaccayā aneke pāpakā akusalā dhammā sambhavanti te cassa nijjiṇṇā honti;


pli: sammāsaṅkappapaccayā ca aneke kusalā dhammā bhāvanāpāripūriṁ gacchanti.


pli: Sammāvācassa, bhikkhave, micchāvācā nijjiṇṇā hoti;


pli: ye ca micchāvācāpaccayā aneke pāpakā akusalā dhammā sambhavanti te cassa nijjiṇṇā honti;


pli: sammāvācāpaccayā ca aneke kusalā dhammā bhāvanāpāripūriṁ gacchanti.


pli: Sammākammantassa, bhikkhave, micchākammanto nijjiṇṇo hoti;


pli: ye ca micchākammantapaccayā aneke pāpakā akusalā dhammā sambhavanti te cassa nijjiṇṇā honti;


pli: sammākammantapaccayā ca aneke kusalā dhammā bhāvanāpāripūriṁ gacchanti.


pli: Sammāājīvassa, bhikkhave, micchāājīvo nijjiṇṇo hoti;


pli: ye ca micchāājīvapaccayā aneke pāpakā akusalā dhammā sambhavanti te cassa nijjiṇṇā honti;


pli: sammāājīvapaccayā ca aneke kusalā dhammā bhāvanāpāripūriṁ gacchanti.


pli: Sammāvāyāmassa, bhikkhave, micchāvāyāmo nijjiṇṇo hoti;


pli: ye ca micchāvāyāmapaccayā aneke pāpakā akusalā dhammā sambhavanti te cassa nijjiṇṇā honti;


pli: sammāvāyāmapaccayā ca aneke kusalā dhammā bhāvanāpāripūriṁ gacchanti.


pli: Sammāsatissa, bhikkhave, micchāsati nijjiṇṇā hoti;


pli: ye ca micchāsatipaccayā aneke pāpakā akusalā dhammā sambhavanti te cassa nijjiṇṇā honti;


pli: sammāsatipaccayā ca aneke kusalā dhammā bhāvanāpāripūriṁ gacchanti.


pli: Sammāsamādhissa, bhikkhave, micchāsamādhi nijjiṇṇo hoti;


pli: ye ca micchāsamādhipaccayā aneke pāpakā akusalā dhammā sambhavanti te cassa nijjiṇṇā honti;


pli: sammāsamādhipaccayā ca aneke kusalā dhammā bhāvanāpāripūriṁ gacchanti.


pli: Sammāñāṇissa, bhikkhave, micchāñāṇaṁ nijjiṇṇaṁ hoti;


pli: ye ca micchāñāṇapaccayā aneke pāpakā akusalā dhammā sambhavanti te cassa nijjiṇṇā honti;


pli: sammāñāṇapaccayā ca aneke kusalā dhammā bhāvanāpāripūriṁ gacchanti.


pli: Sammāvimuttissa, bhikkhave, micchāvimutti nijjiṇṇā hoti;


pli: ye ca micchāvimuttipaccayā aneke pāpakā akusalā dhammā sambhavanti te cassa nijjiṇṇā honti;


pli: sammāvimuttipaccayā ca aneke kusalā dhammā bhāvanāpāripūriṁ gacchanti.


pli: Imāni kho, bhikkhave, dasa nijjaravatthūnī”ti.


pli: Chaṭṭhaṁ.


title_pli: Aṅguttara Nikāya 10.107 11. Samaṇasaññāvagga

pli: Aṅguttara Nikāya 10.107


pli: 11. Samaṇasaññāvagga


pli: Dhovanasutta


pli: “Atthi, bhikkhave, dakkhiṇesu janapadesu dhovanaṁ nāma.


pli: Tattha hoti annampi pānampi khajjampi bhojjampi leyyampi peyyampi naccampi gītampi vāditampi.


pli: Atthetaṁ, bhikkhave, dhovanaṁ; ‘netaṁ natthī’ti vadāmi.


pli: Tañca kho etaṁ, bhikkhave, dhovanaṁ hīnaṁ gammaṁ pothujjanikaṁ anariyaṁ anatthasaṁhitaṁ na nibbidāya na virāgāya na nirodhāya na upasamāya na abhiññāya na sambodhāya na nibbānāya saṁvattati.


pli: Ahañca kho, bhikkhave, ariyaṁ dhovanaṁ desessāmi, yaṁ dhovanaṁ ekantanibbidāya virāgāya nirodhāya upasamāya abhiññāya sambodhāya nibbānāya saṁvattati, yaṁ dhovanaṁ āgamma jātidhammā sattā jātiyā parimuccanti, jarādhammā sattā jarāya parimuccanti, maraṇadhammā sattā maraṇena parimuccanti, sokaparidevadukkhadomanassupāyāsadhammā sattā sokaparidevadukkhadomanassupāyāsehi parimuccanti.


pli: Taṁ suṇātha, sādhukaṁ manasi karotha, bhāsissāmī”ti.


pli: “Evaṁ, bhante”ti kho te bhikkhū bhagavato paccassosuṁ.


pli: Bhagavā etadavoca:


pli: “Katamañca taṁ, bhikkhave, ariyaṁ dhovanaṁ, yaṁ dhovanaṁ ekantanibbidāya virāgāya nirodhāya upasamāya abhiññāya sambodhāya nibbānāya saṁvattati, yaṁ dhovanaṁ āgamma jātidhammā sattā jātiyā parimuccanti, jarādhammā sattā jarāya parimuccanti, maraṇadhammā sattā maraṇena parimuccanti, sokaparidevadukkhadomanassupāyāsadhammā sattā sokaparidevadukkhadomanassupāyāsehi parimuccanti?


pli: Sammādiṭṭhikassa, bhikkhave, micchādiṭṭhi niddhotā hoti;


pli: ye ca micchādiṭṭhipaccayā aneke pāpakā akusalā dhammā sambhavanti te cassa niddhotā honti;


pli: sammādiṭṭhipaccayā ca aneke kusalā dhammā bhāvanāpāripūriṁ gacchanti.


pli: Sammāsaṅkappassa, bhikkhave, micchāsaṅkappo niddhoto hoti …pe…


pli: sammāvācassa, bhikkhave, micchāvācā niddhotā hoti …


pli: sammākammantassa, bhikkhave, micchākammanto niddhoto hoti …


pli: sammāājīvassa, bhikkhave, micchāājīvo niddhoto hoti …


pli: sammāvāyāmassa, bhikkhave, micchāvāyāmo niddhoto hoti …


pli: sammāsatissa, bhikkhave, micchāsati niddhotā hoti …


pli: sammāsamādhissa, bhikkhave, micchāsamādhi niddhoto hoti …


pli: sammāñāṇissa, bhikkhave, micchāñāṇaṁ niddhotaṁ hoti …pe….


pli: Sammāvimuttissa, bhikkhave, micchāvimutti niddhotā hoti;


pli: ye ca micchāvimuttipaccayā aneke pāpakā akusalā dhammā sambhavanti te cassa niddhotā honti;


pli: sammāvimuttipaccayā ca aneke kusalā dhammā bhāvanāpāripūriṁ gacchanti.


pli: Idaṁ kho taṁ, bhikkhave, ariyaṁ dhovanaṁ ekantanibbidāya virāgāya nirodhāya upasamāya abhiññāya sambodhāya nibbānāya saṁvattati, yaṁ dhovanaṁ āgamma jātidhammā sattā jātiyā parimuccanti, jarādhammā sattā jarāya parimuccanti, maraṇadhammā sattā maraṇena parimuccanti, sokaparidevadukkhadomanassupāyāsadhammā sattā sokaparidevadukkhadomanassupāyāsehi parimuccantī”ti.


pli: Sattamaṁ.


title_pli: Aṅguttara Nikāya 10.108 11. Samaṇasaññāvagga

pli: Aṅguttara Nikāya 10.108


pli: 11. Samaṇasaññāvagga


pli: Tikicchakasutta


pli: “Tikicchakā, bhikkhave, virecanaṁ denti pittasamuṭṭhānānampi ābādhānaṁ paṭighātāya, semhasamuṭṭhānānampi ābādhānaṁ paṭighātāya, vātasamuṭṭhānānampi ābādhānaṁ paṭighātāya.


pli: Atthetaṁ, bhikkhave, virecanaṁ; ‘netaṁ natthī’ti vadāmi.


pli: Tañca kho etaṁ, bhikkhave, virecanaṁ sampajjatipi vipajjatipi.


pli: Ahañca kho, bhikkhave, ariyaṁ virecanaṁ desessāmi, yaṁ virecanaṁ sampajjatiyeva no vipajjati, yaṁ virecanaṁ āgamma jātidhammā sattā jātiyā parimuccanti, jarādhammā sattā jarāya parimuccanti, maraṇadhammā sattā maraṇena parimuccanti, sokaparidevadukkhadomanassupāyāsadhammā sattā sokaparidevadukkhadomanassupāyāsehi parimuccanti.


pli: Taṁ suṇātha, sādhukaṁ manasi karotha, bhāsissāmī”ti.


pli: “Evaṁ, bhante”ti kho te bhikkhū bhagavato paccassosuṁ.


pli: Bhagavā etadavoca:


pli: “Katamañca taṁ, bhikkhave, ariyaṁ virecanaṁ, yaṁ virecanaṁ sampajjatiyeva no vipajjati, yaṁ virecanaṁ āgamma jātidhammā sattā jātiyā parimuccanti, jarādhammā sattā jarāya parimuccanti, maraṇadhammā sattā maraṇena parimuccanti, sokaparidevadukkhadomanassupāyāsadhammā sattā sokaparidevadukkhadomanassupāyāsehi parimuccanti?


pli: Sammādiṭṭhikassa, bhikkhave, micchādiṭṭhi virittā hoti;


pli: ye ca micchādiṭṭhipaccayā aneke pāpakā akusalā dhammā sambhavanti te cassa virittā honti;


pli: sammādiṭṭhipaccayā ca aneke kusalā dhammā bhāvanāpāripūriṁ gacchanti.


pli: Sammāsaṅkappassa, bhikkhave, micchāsaṅkappo viritto hoti …pe…


pli: sammāvācassa, bhikkhave, micchāvācā virittā hoti …


pli: sammākammantassa, bhikkhave, micchākammanto viritto hoti …


pli: sammāājīvassa, bhikkhave, micchāājīvo viritto hoti …


pli: sammāvāyāmassa, bhikkhave, micchāvāyāmo viritto hoti …


pli: sammāsatissa, bhikkhave, micchāsati virittā hoti …


pli: sammāsamādhissa, bhikkhave, micchāsamādhi viritto hoti …


pli: sammāñāṇissa, bhikkhave, micchāñāṇaṁ virittaṁ hoti …pe….


pli: Sammāvimuttissa, bhikkhave, micchāvimutti virittā hoti;


pli: ye ca micchāvimuttipaccayā aneke pāpakā akusalā dhammā sambhavanti te cassa virittā honti;


pli: sammāvimuttipaccayā ca aneke kusalā dhammā bhāvanāpāripūriṁ gacchanti.


pli: Idaṁ kho taṁ, bhikkhave, ariyaṁ virecanaṁ yaṁ virecanaṁ sampajjatiyeva no vipajjati, yaṁ virecanaṁ āgamma jātidhammā sattā jātiyā parimuccanti …pe… sokaparidevadukkhadomanassupāyāsehi parimuccantī”ti.


pli: Aṭṭhamaṁ.


title_pli: Aṅguttara Nikāya 10.109 11. Samaṇasaññāvagga

pli: Aṅguttara Nikāya 10.109


pli: 11. Samaṇasaññāvagga


pli: Vamanasutta


pli: “Tikicchakā, bhikkhave, vamanaṁ denti pittasamuṭṭhānānampi ābādhānaṁ paṭighātāya, semhasamuṭṭhānānampi ābādhānaṁ paṭighātāya, vātasamuṭṭhānānampi ābādhānaṁ paṭighātāya.


pli: Atthetaṁ, bhikkhave, vamanaṁ; ‘netaṁ natthī’ti vadāmi.


pli: Tañca kho etaṁ, bhikkhave, vamanaṁ sampajjatipi vipajjatipi.


pli: Ahañca kho, bhikkhave, ariyaṁ vamanaṁ desessāmi, yaṁ vamanaṁ sampajjatiyeva no vipajjati, yaṁ vamanaṁ āgamma jātidhammā sattā jātiyā parimuccanti, jarādhammā sattā jarāya parimuccanti, maraṇadhammā sattā maraṇena parimuccanti, sokaparidevadukkhadomanassupāyāsadhammā sattā sokaparidevadukkhadomanassupāyāsehi parimuccanti.


pli: Taṁ suṇātha …pe….


pli: Katamañca taṁ, bhikkhave, ariyaṁ vamanaṁ, yaṁ vamanaṁ sampajjatiyeva no vipajjati, yaṁ vamanaṁ āgamma jātidhammā sattā jātiyā parimuccanti …pe… sokaparidevadukkhadomanassupāyāsadhammā sattā sokaparidevadukkhadomanassupāyāsehi parimuccanti?


pli: Sammādiṭṭhikassa, bhikkhave, micchādiṭṭhi vantā hoti;


pli: ye ca micchādiṭṭhipaccayā aneke pāpakā akusalā dhammā sambhavanti te cassa vantā honti;


pli: sammādiṭṭhipaccayā ca aneke kusalā dhammā bhāvanāpāripūriṁ gacchanti.


pli: Sammāsaṅkappassa, bhikkhave, micchāsaṅkappo vanto hoti …pe…


pli: sammāvācassa, bhikkhave, micchāvācā vantā hoti …


pli: sammākammantassa, bhikkhave, micchākammanto vanto hoti …


pli: sammāājīvassa, bhikkhave, micchāājīvo vanto hoti …


pli: sammāvāyāmassa, bhikkhave, micchāvāyāmo vanto hoti …


pli: sammāsatissa, bhikkhave, micchāsati vantā hoti …


pli: sammāsamādhissa, bhikkhave, micchāsamādhi vanto hoti …


pli: sammāñāṇissa, bhikkhave, micchāñāṇaṁ vantaṁ hoti …pe….


pli: Sammāvimuttissa, bhikkhave, micchāvimutti vantā hoti;


pli: ye ca micchāvimuttipaccayā aneke pāpakā akusalā dhammā sambhavanti te cassa vantā honti;


pli: sammāvimuttipaccayā ca aneke kusalā dhammā bhāvanāpāripūriṁ gacchanti.


pli: Idaṁ kho taṁ, bhikkhave, ariyaṁ vamanaṁ yaṁ vamanaṁ sampajjatiyeva no vipajjati, yaṁ vamanaṁ āgamma jātidhammā sattā jātiyā parimuccanti …pe… sokaparidevadukkhadomanassupāyāsehi parimuccantī”ti.


pli: Navamaṁ.


title_pli: Aṅguttara Nikāya 10.11 2. Nāthavagga

pli: Aṅguttara Nikāya 10.11


pli: 2. Nāthavagga


pli: Senāsanasutta


pli: “Pañcaṅgasamannāgato, bhikkhave, bhikkhu pañcaṅgasamannāgataṁ senāsanaṁ sevamāno bhajamāno nacirasseva āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja vihareyya.


pli: Kathañca, bhikkhave, bhikkhu pañcaṅgasamannāgato hoti?


pli: Idha, bhikkhave, bhikkhu saddho hoti; saddahati tathāgatassa bodhiṁ:


pli: ‘itipi so bhagavā …pe… bhagavā’ti;


pli: appābādho hoti appātaṅko, samavepākiniyā gahaṇiyā samannāgato nātisītāya nāccuṇhāya majjhimāya padhānakkhamāya;


pli: asaṭho hoti amāyāvī, yathābhūtaṁ attānaṁ āvikattā satthari vā viññūsu vā sabrahmacārīsu;


pli: āraddhavīriyo viharati, akusalānaṁ dhammānaṁ pahānāya, kusalānaṁ dhammānaṁ upasampadāya; thāmavā daḷhaparakkamo anikkhittadhuro kusalesu dhammesu;


pli: paññavā hoti, udayatthagāminiyā paññāya samannāgato ariyāya nibbedhikāya sammā dukkhakkhayagāminiyā.


pli: Evaṁ kho, bhikkhave, bhikkhu pañcaṅgasamannāgato hoti.


pli: Kathañca, bhikkhave, senāsanaṁ pañcaṅgasamannāgataṁ hoti?


pli: Idha, bhikkhave, senāsanaṁ nātidūraṁ hoti nāccāsannaṁ gamanāgamanasampannaṁ


pli: divā appākiṇṇaṁ rattiṁ appasaddaṁ appanigghosaṁ


pli: tasmiṁ kho pana senāsane viharantassa appakasirena uppajjanti cīvarapiṇḍapātasenāsanagilānapaccayabhesajjaparikkhārā;


pli: tasmiṁ kho pana senāsane therā bhikkhū viharanti bahussutā āgatāgamā dhammadharā vinayadharā mātikādharā;


pli: te kālena kālaṁ upasaṅkamitvā paripucchati paripañhati:


pli: ‘idaṁ, bhante, kathaṁ, imassa ko attho’ti;


pli: tassa te āyasmanto avivaṭañceva vivaranti anuttānīkatañca uttāniṁ karonti anekavihitesu ca kaṅkhāṭhāniyesu dhammesu kaṅkhaṁ paṭivinodenti.


pli: Evaṁ kho, bhikkhave, senāsanaṁ pañcaṅgasamannāgataṁ hoti.


pli: Pañcaṅgasamannāgato kho, bhikkhave, bhikkhu pañcaṅgasamannāgataṁ senāsanaṁ sevamāno bhajamāno nacirasseva āsavānaṁ khayā …pe… sacchikatvā upasampajja vihareyyā”ti.


pli: Paṭhamaṁ.


title_pli: Aṅguttara Nikāya 10.110 11. Samaṇasaññāvagga

pli: Aṅguttara Nikāya 10.110


pli: 11. Samaṇasaññāvagga


pli: Niddhamanīyasutta


pli: “Dasayime, bhikkhave, niddhamanīyā dhammā.


pli: Katame dasa?


pli: Sammādiṭṭhikassa, bhikkhave, micchādiṭṭhi niddhantā hoti;


pli: ye ca micchādiṭṭhipaccayā aneke pāpakā akusalā dhammā sambhavanti te cassa niddhantā honti;


pli: sammādiṭṭhipaccayā ca aneke kusalā dhammā bhāvanāpāripūriṁ gacchanti.


pli: Sammāsaṅkappassa, bhikkhave, micchāsaṅkappo niddhanto hoti …pe…


pli: sammāvācassa bhikkhave, micchāvācā niddhantā hoti …


pli: sammākammantassa, bhikkhave, micchākammanto niddhanto hoti …


pli: sammāājīvassa, bhikkhave, micchāājīvo niddhanto hoti …


pli: sammāvāyāmassa, bhikkhave, micchāvāyāmo niddhanto hoti …


pli: sammāsatissa, bhikkhave, micchāsati niddhantā hoti …


pli: sammāsamādhissa, bhikkhave, micchāsamādhi niddhanto hoti …


pli: sammāñāṇissa, bhikkhave, micchāñāṇaṁ niddhantaṁ hoti ….


pli: Sammāvimuttissa, bhikkhave, micchāvimutti niddhantā hoti;


pli: ye ca micchāvimuttipaccayā aneke pāpakā akusalā dhammā sambhavanti te cassa niddhantā honti;


pli: sammāvimuttipaccayā ca aneke kusalā dhammā bhāvanāpāripūriṁ gacchanti.


pli: Ime kho, bhikkhave, dasa niddhamanīyā dhammā”ti.


pli: Dasamaṁ.


title_pli: Aṅguttara Nikāya 10.111 11. Samaṇasaññāvagga

pli: Aṅguttara Nikāya 10.111


pli: 11. Samaṇasaññāvagga


pli: Paṭhamaasekhasutta


pli: Atha kho aññataro bhikkhu yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho so bhikkhu bhagavantaṁ etadavoca:


pli: “‘Asekho asekho’ti, bhante, vuccati.


pli: Kittāvatā bhante, bhikkhu asekho hotī”ti?


pli: “Idha, bhikkhu, bhikkhu asekhāya sammādiṭṭhiyā samannāgato hoti, asekhena sammāsaṅkappena samannāgato hoti, asekhāya sammāvācāya samannāgato hoti, asekhena sammākammantena samannāgato hoti, asekhena sammāājīvena samannāgato hoti, asekhena sammāvāyāmena samannāgato hoti, asekhāya sammāsatiyā samannāgato hoti, asekhena sammāsamādhinā samannāgato hoti, asekhena sammāñāṇena samannāgato hoti, asekhāya sammāvimuttiyā samannāgato hoti.


pli: Evaṁ kho, bhikkhu, bhikkhu asekho hotī”ti.


pli: Ekādasamaṁ.


title_pli: Aṅguttara Nikāya 10.112 11. Samaṇasaññāvagga

pli: Aṅguttara Nikāya 10.112


pli: Dutiyaasekhasutta


pli: “Dasayime, bhikkhave, asekhiyā dhammā.


pli: Katame dasa?


pli: Asekhā sammādiṭṭhi, asekho sammāsaṅkappo, asekhā sammāvācā, asekho sammākammanto, asekho sammāājīvo, asekho sammāvāyāmo, asekhā sammāsati, asekho sammāsamādhi, asekhaṁ sammāñāṇaṁ, asekhā sammāvimutti—


pli: ime kho, bhikkhave, dasa asekhiyā dhammā”ti.


pli: Dvādasamaṁ.


pli: Samaṇasaññāvaggo paṭhamo.


pli: Tassuddānaṁ


pli: Saññā bojjhaṅgā micchattaṁ,


pli: bījaṁ vijjāya nijjaraṁ;


pli: Dhovanaṁ tikicchā vamanaṁ,


pli: niddhamanaṁ dve asekhāti.


title_pli: Aṅguttara Nikāya 10.113 12. Paccorohaṇivagga

pli: Aṅguttara Nikāya 10.113


pli: 12. Paccorohaṇivagga


pli: Paṭhamaadhammasutta


pli: “Adhammo ca, bhikkhave, veditabbo anattho ca;


pli: dhammo ca veditabbo attho ca.


pli: Adhammañca viditvā anatthañca, dhammañca viditvā atthañca yathā dhammo yathā attho tathā paṭipajjitabbaṁ.


pli: Katamo ca, bhikkhave, adhammo ca anattho ca?


pli: Micchādiṭṭhi, micchāsaṅkappo, micchāvācā, micchākammanto, micchāājīvo, micchāvāyāmo, micchāsati, micchāsamādhi, micchāñāṇaṁ, micchāvimutti—


pli: ayaṁ vuccati, bhikkhave, adhammo ca anattho ca.


pli: Katamo ca, bhikkhave, dhammo ca attho ca?


pli: Sammādiṭṭhi, sammāsaṅkappo, sammāvācā, sammākammanto, sammāājīvo, sammāvāyāmo, sammāsati, sammāsamādhi, sammāñāṇaṁ, sammāvimutti—


pli: ayaṁ vuccati, bhikkhave, dhammo ca attho ca.


pli: ‘Adhammo ca, bhikkhave, veditabbo anattho ca;


pli: Adhammañca viditvā anatthañca, dhammañca viditvā atthañca yathā dhammo yathā attho tathā paṭipajjitabban’ti,


pli: iti yaṁ taṁ vuttaṁ, idametaṁ paṭicca vuttan”ti.


pli: Paṭhamaṁ.


title_pli: Aṅguttara Nikāya 10.114 12. Paccorohaṇivagga

pli: Aṅguttara Nikāya 10.114


pli: Dutiyaadhammasutta


pli: “Adhammo ca, bhikkhave, veditabbo dhammo ca;


pli: anattho ca veditabbo attho ca.


pli: Adhammañca viditvā dhammañca, anatthañca viditvā atthañca yathā dhammo yathā attho tathā paṭipajjitabbaṁ.


pli: Katamo ca, bhikkhave, adhammo, katamo ca dhammo, katamo ca anattho, katamo ca attho?


pli: Micchādiṭṭhi, bhikkhave, adhammo;


pli: sammādiṭṭhi dhammo;


pli: ye ca micchādiṭṭhipaccayā aneke pāpakā akusalā dhammā sambhavanti, ayaṁ anattho;


pli: sammādiṭṭhipaccayā ca aneke kusalā dhammā bhāvanāpāripūriṁ gacchanti, ayaṁ attho.


pli: Micchāsaṅkappo, bhikkhave, adhammo;


pli: sammāsaṅkappo dhammo;


pli: ye ca micchāsaṅkappapaccayā aneke pāpakā akusalā dhammā sambhavanti, ayaṁ anattho;


pli: sammāsaṅkappapaccayā ca aneke kusalā dhammā bhāvanāpāripūriṁ gacchanti, ayaṁ attho.


pli: Micchāvācā, bhikkhave, adhammo;


pli: sammāvācā dhammo;


pli: ye ca micchāvācāpaccayā aneke pāpakā akusalā dhammā sambhavanti, ayaṁ anattho;


pli: sammāvācāpaccayā ca aneke kusalā dhammā bhāvanāpāripūriṁ gacchanti, ayaṁ attho.


pli: Micchākammanto, bhikkhave, adhammo;


pli: sammākammanto dhammo;


pli: ye ca micchākammantapaccayā aneke pāpakā akusalā dhammā sambhavanti, ayaṁ anattho;


pli: sammākammantapaccayā ca aneke kusalā dhammā bhāvanāpāripūriṁ gacchanti, ayaṁ attho.


pli: Micchāājīvo, bhikkhave, adhammo;


pli: sammāājīvo dhammo;


pli: ye ca micchāājīvapaccayā aneke pāpakā akusalā dhammā sambhavanti, ayaṁ anattho;


pli: sammāājīvapaccayā ca aneke kusalā dhammā bhāvanāpāripūriṁ gacchanti, ayaṁ attho.


pli: Micchāvāyāmo, bhikkhave, adhammo;


pli: sammāvāyāmo dhammo;


pli: ye ca micchāvāyāmapaccayā aneke pāpakā akusalā dhammā sambhavanti, ayaṁ anattho;


pli: sammāvāyāmapaccayā ca aneke kusalā dhammā bhāvanāpāripūriṁ gacchanti, ayaṁ attho.


pli: Micchāsati, bhikkhave, adhammo;


pli: sammāsati dhammo;


pli: ye ca micchāsatipaccayā aneke pāpakā akusalā dhammā sambhavanti, ayaṁ anattho;


pli: sammāsatipaccayā ca aneke kusalā dhammā bhāvanāpāripūriṁ gacchanti, ayaṁ attho.


pli: Micchāsamādhi, bhikkhave, adhammo;


pli: sammāsamādhi dhammo;


pli: ye ca micchāsamādhipaccayā aneke pāpakā akusalā dhammā sambhavanti, ayaṁ anattho;


pli: sammāsamādhipaccayā ca aneke kusalā dhammā bhāvanāpāripūriṁ gacchanti, ayaṁ attho.


pli: Micchāñāṇaṁ, bhikkhave, adhammo;


pli: sammāñāṇaṁ dhammo;


pli: ye ca micchāñāṇapaccayā aneke pāpakā akusalā dhammā sambhavanti, ayaṁ anattho;


pli: sammāñāṇapaccayā ca aneke kusalā dhammā bhāvanāpāripūriṁ gacchanti, ayaṁ attho.


pli: Micchāvimutti, bhikkhave, adhammo;


pli: sammāvimutti dhammo;


pli: ye ca micchāvimuttipaccayā aneke pāpakā akusalā dhammā sambhavanti, ayaṁ anattho;


pli: sammāvimuttipaccayā ca aneke kusalā dhammā bhāvanāpāripūriṁ gacchanti, ayaṁ attho.


pli: ‘Adhammo ca, bhikkhave, veditabbo dhammo ca;


pli: anattho ca veditabbo attho ca.


pli: Adhammañca viditvā dhammañca, anatthañca viditvā atthañca yathā dhammo yathā attho tathā paṭipajjitabban’ti,


pli: iti yaṁ taṁ vuttaṁ, idametaṁ paṭicca vuttan”ti.


pli: Dutiyaṁ.


title_pli: Aṅguttara Nikāya 10.115 12. Paccorohaṇivagga

pli: Aṅguttara Nikāya 10.115


pli: 12. Paccorohaṇivagga


pli: Tatiyaadhammasutta


pli: “Adhammo ca, bhikkhave, veditabbo dhammo ca;


pli: Adhammañca viditvā dhammañca, anatthañca viditvā atthañca yathā dhammo yathā attho tathā paṭipajjitabban”ti.


pli: Idamavoca bhagavā.


pli: Idaṁ vatvāna sugato uṭṭhāyāsanā vihāraṁ pāvisi.


pli: Atha kho tesaṁ bhikkhūnaṁ acirapakkantassa bhagavato etadahosi:


pli: “idaṁ kho no, āvuso, bhagavā saṅkhittena uddesaṁ uddisitvā vitthārena atthaṁ avibhajitvā uṭṭhāyāsanā vihāraṁ paviṭṭho:


pli: ‘adhammo ca, bhikkhave, veditabbo dhammo ca;


pli: Adhammañca viditvā dhammañca, anatthañca viditvā atthañca yathā dhammo yathā attho tathā paṭipajjitabban’ti.


pli: Ko nu kho imassa bhagavatā saṅkhittena uddesassa uddiṭṭhassa vitthārena atthaṁ avibhattassa vitthārena atthaṁ vibhajeyyā”ti?


pli: Atha kho tesaṁ bhikkhūnaṁ etadahosi:


pli: “ayaṁ kho āyasmā ānando satthu ceva saṁvaṇṇito sambhāvito ca viññūnaṁ sabrahmacārīnaṁ.


pli: Pahoti cāyasmā ānando imassa bhagavatā saṅkhittena uddesassa uddiṭṭhassa vitthārena atthaṁ avibhattassa vitthārena atthaṁ vibhajituṁ.


pli: Yannūna mayaṁ yenāyasmā ānando tenupasaṅkameyyāma; upasaṅkamitvā āyasmantaṁ ānandaṁ etamatthaṁ paṭipuccheyyāma.


pli: Yathā no āyasmā ānando byākarissati tathā naṁ dhāressāmā”ti.


pli: Atha kho te bhikkhū yenāyasmā ānando tenupasaṅkamiṁsu; upasaṅkamitvā āyasmatā ānandena saddhiṁ sammodiṁsu.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdiṁsu. Ekamantaṁ nisinnā kho te bhikkhū āyasmantaṁ ānandaṁ etadavocuṁ:


pli: “Idaṁ kho no, āvuso ānanda, bhagavā saṅkhittena uddesaṁ uddisitvā vitthārena atthaṁ avibhajitvā uṭṭhāyāsanā vihāraṁ paviṭṭho:


pli: ‘adhammo ca …pe…


pli: tathā paṭipajjitabban’ti.


pli: Tesaṁ no, āvuso, amhākaṁ acirapakkantassa bhagavato etadahosi:


pli: ‘idaṁ kho no, āvuso, bhagavatā saṅkhittena uddesaṁ uddisitvā vitthārena atthaṁ avibhajitvā uṭṭhāyāsanā vihāraṁ paviṭṭho—


pli: adhammo ca …pe…


pli: tathā paṭipajjitabbanti.


pli: Ko nu kho imassa bhagavatā saṅkhittena uddesassa uddiṭṭhassa vitthārena atthaṁ avibhattassa vitthārena atthaṁ vibhajeyyā’ti?


pli: Tesaṁ no, āvuso, amhākaṁ etadahosi:


pli: ‘ayaṁ kho āyasmā ānando satthu ceva saṁvaṇṇito sambhāvito ca viññūnaṁ sabrahmacārīnaṁ.


pli: Yathā no āyasmā ānando byākarissati tathā naṁ dhāressāmā’ti.


pli: Vibhajatu āyasmā ānando”ti.


pli: “Seyyathāpi, āvuso, puriso sāratthiko sāragavesī sārapariyesanaṁ caramāno mahato rukkhassa tiṭṭhato sāravato atikkammeva mūlaṁ atikkamma khandhaṁ sākhāpalāse sāraṁ pariyesitabbaṁ maññeyya;


pli: evaṁsampadamidaṁ āyasmantānaṁ satthari sammukhībhūte taṁ bhagavantaṁ atisitvā amhe etamatthaṁ paṭipucchitabbaṁ maññatha.


pli: So hāvuso, bhagavā jānaṁ jānāti passaṁ passati, cakkhubhūto ñāṇabhūto dhammabhūto brahmabhūto vattā pavattā atthassa ninnetā amatassa dātā dhammassāmī tathāgato.


pli: So ceva panetassa kālo ahosi yaṁ tumhe bhagavantaṁyeva upasaṅkamitvā etamatthaṁ paṭipuccheyyātha.


pli: Yathā vo bhagavā byākareyya tathā naṁ dhāreyyāthā”ti.


pli: “Addhāvuso ānanda, bhagavā jānaṁ jānāti passaṁ passati cakkhubhūto ñāṇabhūto dhammabhūto brahmabhūto vattā pavattā atthassa ninnetā amatassa dātā dhammassāmī tathāgato.


pli: So ceva panetassa kālo ahosi yaṁ mayaṁ bhagavantaṁyeva upasaṅkamitvā etamatthaṁ paṭipuccheyyāma,


pli: yathā no bhagavā byākareyya tathā naṁ dhāreyyāma.


pli: Api cāyasmā ānando satthu ceva saṁvaṇṇito sambhāvito ca viññūnaṁ sabrahmacārīnaṁ.


pli: Pahoti cāyasmā ānando imassa bhagavatā saṅkhittena uddesassa uddiṭṭhassa vitthārena atthaṁ avibhattassa vitthārena atthaṁ vibhajituṁ.


pli: Vibhajatāyasmā ānando agaruṁ katvā”ti.


pli: “Tenahāvuso, suṇātha, sādhukaṁ manasi karotha, bhāsissāmī”ti.


pli: “Evamāvuso”ti kho te bhikkhū āyasmato ānandassa paccassosuṁ.


pli: Athāyasmā ānando etadavoca:


pli: “Yaṁ kho no, āvuso, bhagavā saṅkhittena uddesaṁ uddisitvā vitthārena atthaṁ avibhajitvā uṭṭhāyāsanā vihāraṁ paviṭṭho:


pli: ‘adhammo ca, bhikkhave, veditabbo dhammo ca;


pli: anattho ca veditabbo attho ca.


pli: Adhammañca viditvā dhammañca, anatthañca viditvā atthañca yathā dhammo yathā attho tathā paṭipajjitabban’ti.


pli: Katamo cāvuso, adhammo, katamo ca dhammo, katamo ca anattho, katamo ca attho?


pli: Micchādiṭṭhi, āvuso, adhammo;


pli: sammādiṭṭhi dhammo;


pli: ye ca micchādiṭṭhipaccayā aneke pāpakā akusalā dhammā sambhavanti, ayaṁ anattho;


pli: sammādiṭṭhipaccayā ca aneke kusalā dhammā bhāvanāpāripūriṁ gacchanti, ayaṁ attho.


pli: Micchāsaṅkappo, āvuso, adhammo;


pli: sammāsaṅkappo dhammo …


pli: micchāvācā, āvuso, adhammo;


pli: sammāvācā dhammo …


pli: micchākammanto, āvuso, adhammo;


pli: sammākammanto dhammo …


pli: micchāājīvo, āvuso, adhammo;


pli: sammāājīvo dhammo …


pli: micchāvāyāmo, āvuso, adhammo;


pli: sammāvāyāmo dhammo …


pli: micchāsati, āvuso, adhammo;


pli: sammāsati dhammo …


pli: micchāsamādhi, āvuso, adhammo;


pli: sammāsamādhi dhammo …


pli: micchāñāṇaṁ, āvuso, adhammo;


pli: sammāñāṇaṁ dhammo ….


pli: Micchāvimutti, āvuso, adhammo;


pli: sammāvimutti dhammo;


pli: ye ca micchāvimuttipaccayā aneke pāpakā akusalā dhammā sambhavanti, ayaṁ anattho;


pli: sammāvimuttipaccayā ca aneke kusalā dhammā bhāvanāpāripūriṁ gacchanti, ayaṁ attho.


pli: Ayaṁ kho no, āvuso, bhagavā saṅkhittena uddesaṁ uddisitvā vitthārena atthaṁ avibhajitvā uṭṭhāyāsanā vihāraṁ paviṭṭho:


pli: ‘adhammo ca, bhikkhave, veditabbo dhammo ca …pe…


pli: tathā paṭipajjitabban’ti, imassa kho ahaṁ, āvuso, bhagavatā saṅkhittena uddesassa uddiṭṭhassa vitthārena atthaṁ avibhattassa evaṁ vitthārena atthaṁ ājānāmi.


pli: Ākaṅkhamānā ca pana tumhe, āvuso, bhagavantaṁyeva upasaṅkamitvā etamatthaṁ paṭipuccheyyātha.


pli: Yathā vo bhagavā byākaroti tathā naṁ dhāreyyāthā”ti.


pli: “Evamāvuso”ti kho te bhikkhū āyasmato ānandassa bhāsitaṁ abhinanditvā anumoditvā uṭṭhāyāsanā yena bhagavā tenupasaṅkamiṁsu; upasaṅkamitvā bhagavantaṁ abhivādetvā ekamantaṁ nisīdiṁsu. Ekamantaṁ nisinnā kho te bhikkhū bhagavantaṁ etadavocuṁ:


pli: “Yaṁ kho no bhagavā saṅkhittena uddesaṁ uddisitvā vitthārena atthaṁ avibhajitvā uṭṭhāyāsanā vihāraṁ paviṭṭho:


pli: ‘adhammo ca, bhikkhave, veditabbo …pe…


pli: tathā paṭipajjitabban’ti.


pli: Tesaṁ no, bhante, amhākaṁ acirapakkantassa bhagavato etadahosi:


pli: ‘idaṁ kho no, āvuso, bhagavā saṅkhittena uddesaṁ uddisitvā vitthārena atthaṁ avibhajitvā uṭṭhāyāsanā vihāraṁ paviṭṭho—


pli: adhammo ca, bhikkhave, veditabbo …pe…


pli: tathā paṭipajjitabbanti.


pli: Ko nu kho imassa bhagavatā saṅkhittena uddesassa uddiṭṭhassa vitthārena atthaṁ avibhattassa vitthārena atthaṁ vibhajeyyā’ti?


pli: Tesaṁ no, bhante, amhākaṁ etadahosi:


pli: ‘ayaṁ kho āyasmā ānando satthu ceva saṁvaṇṇito sambhāvito ca viññūnaṁ sabrahmacārīnaṁ.


pli: Pahoti cāyasmā ānando imassa bhagavatā saṅkhittena uddesassa uddiṭṭhassa vitthārena atthaṁ avibhattassa vitthārena atthaṁ vibhajituṁ.


pli: Yannūna mayaṁ yenāyasmā ānando tenupasaṅkameyyāma; upasaṅkamitvā āyasmantaṁ ānandaṁ etamatthaṁ paṭipuccheyyāma.


pli: Yathā no āyasmā ānando byākarissati tathā naṁ dhāressāmā’ti.


pli: Atha kho mayaṁ, bhante, yenāyasmā ānando tenupasaṅkamimhā; upasaṅkamitvā āyasmantaṁ ānandaṁ etamatthaṁ apucchimhā.


pli: Tesaṁ no, bhante, āyasmatā ānandena imehi ākārehi imehi padehi imehi byañjanehi attho suvibhatto”ti.


pli: “Sādhu sādhu, bhikkhave.


pli: Paṇḍito, bhikkhave, ānando.


pli: Mahāpañño, bhikkhave, ānando.


pli: Mañcepi tumhe, bhikkhave, upasaṅkamitvā etamatthaṁ paṭipuccheyyātha, ahampi cetaṁ evamevaṁ byākareyyaṁ yathā taṁ ānandena byākataṁ.


pli: Eso ceva tassa attho evañca naṁ dhāreyyāthā”ti.


pli: Tatiyaṁ.


title_pli: Aṅguttara Nikāya 10.116 12. Paccorohaṇivagga

pli: Aṅguttara Nikāya 10.116


pli: 12. Paccorohaṇivagga


pli: Ajitasutta


pli: Atha kho ajito paribbājako yena bhagavā tenupasaṅkami; upasaṅkamitvā bhagavatā saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho ajito paribbājako bhagavantaṁ etadavoca:


pli: “Amhākaṁ, bho gotama, paṇḍito nāma sabrahmacārī.


pli: Tena pañcamattāni cittaṭṭhānasatāni cintitāni, yehi aññatitthiyā upāraddhāva jānanti upāraddhasmā”ti.


pli: Atha kho bhagavā bhikkhū āmantesi:


pli: “dhāretha no tumhe, bhikkhave, paṇḍitavatthūnī”ti?


pli: “Etassa, bhagavā, kālo etassa, sugata, kālo


pli: yaṁ bhagavā bhāseyya, bhagavato sutvā bhikkhū dhāressantī”ti.


pli: “Tena hi, bhikkhave, suṇātha, sādhukaṁ manasi karotha, bhāsissāmī”ti.


pli: “Evaṁ, bhante”ti kho te bhikkhū bhagavato paccassosuṁ.


pli: Bhagavā etadavoca:


pli: “Idha, bhikkhave, ekacco adhammikena vādena adhammikaṁ vādaṁ abhiniggaṇhāti abhinippīḷeti, tena ca adhammikaṁ parisaṁ rañjeti.


pli: Tena sā adhammikā parisā uccāsaddamahāsaddā hoti:


pli: ‘paṇḍito vata bho, paṇḍito vata bho’ti.


pli: Idha pana, bhikkhave, ekacco adhammikena vādena dhammikaṁ vādaṁ abhiniggaṇhāti abhinippīḷeti, tena ca adhammikaṁ parisaṁ rañjeti.


pli: Idha pana, bhikkhave, ekacco adhammikena vādena dhammikañca vādaṁ adhammikañca vādaṁ abhiniggaṇhāti abhinippīḷeti, tena ca adhammikaṁ parisaṁ rañjeti.


pli: Adhammo ca, bhikkhave, veditabbo dhammo ca;


pli: anattho ca veditabbo attho ca.


pli: Adhammañca viditvā dhammañca, anatthañca viditvā atthañca yathā dhammo yathā attho tathā paṭipajjitabbaṁ.


pli: Katamo ca, bhikkhave, adhammo, katamo ca dhammo, katamo ca anattho, katamo ca attho?


pli: Micchādiṭṭhi, bhikkhave, adhammo;


pli: sammādiṭṭhi dhammo;


pli: ye ca micchādiṭṭhipaccayā aneke pāpakā akusalā dhammā sambhavanti, ayaṁ anattho;


pli: sammādiṭṭhipaccayā ca aneke kusalā dhammā bhāvanāpāripūriṁ gacchanti, ayaṁ attho.


pli: Micchāsaṅkappo, bhikkhave, adhammo;


pli: sammāsaṅkappo dhammo …


pli: micchāvācā, bhikkhave, adhammo;


pli: sammāvācā dhammo …


pli: micchākammanto, bhikkhave, adhammo;


pli: sammākammanto dhammo …


pli: micchāājīvo, bhikkhave, adhammo;


pli: sammāājīvo dhammo …


pli: micchāvāyāmo, bhikkhave, adhammo;


pli: sammāvāyāmo dhammo …


pli: micchāsati, bhikkhave, adhammo;


pli: sammāsati dhammo …


pli: micchāsamādhi, bhikkhave adhammo;


pli: sammāsamādhi dhammo …


pli: micchāñāṇaṁ, bhikkhave, adhammo;


pli: sammāñāṇaṁ dhammo.


pli: Micchāvimutti, bhikkhave, adhammo;


pli: sammāvimutti dhammo;


pli: ye ca micchāvimuttipaccayā aneke pāpakā akusalā dhammā sambhavanti, ayaṁ anattho;


pli: sammāvimuttipaccayā ca aneke kusalā dhammā bhāvanāpāripūriṁ gacchanti, ayaṁ attho.


pli: ‘Adhammo ca, bhikkhave, veditabbo dhammo ca;


pli: anattho ca veditabbo attho ca.


pli: Adhammañca viditvā dhammañca, anatthañca viditvā atthañca yathā dhammo yathā attho tathā paṭipajjitabban’ti,


pli: iti yaṁ taṁ vuttaṁ, idametaṁ paṭicca vuttan”ti.


pli: Catutthaṁ.


title_pli: Aṅguttara Nikāya 10.117 12. Paccorohaṇivagga

pli: Aṅguttara Nikāya 10.117


pli: 12. Paccorohaṇivagga


pli: Saṅgāravasutta


pli: Atha kho saṅgāravo brāhmaṇo yena bhagavā tenupasaṅkami; upasaṅkamitvā bhagavatā saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho saṅgāravo brāhmaṇo bhagavantaṁ etadavoca:


pli: “kiṁ nu kho, bho gotama, orimaṁ tīraṁ, kiṁ pārimaṁ tīran”ti?


pli: “Micchādiṭṭhi kho, brāhmaṇa, orimaṁ tīraṁ, sammādiṭṭhi pārimaṁ tīraṁ;


pli: micchāsaṅkappo orimaṁ tīraṁ, sammāsaṅkappo pārimaṁ tīraṁ;


pli: micchāvācā orimaṁ tīraṁ, sammāvācā pārimaṁ tīraṁ;


pli: micchākammanto orimaṁ tīraṁ, sammākammanto pārimaṁ tīraṁ;


pli: micchāājīvo orimaṁ tīraṁ, sammāājīvo pārimaṁ tīraṁ;


pli: micchāvāyāmo orimaṁ tīraṁ, sammāvāyāmo pārimaṁ tīraṁ;


pli: micchāsati orimaṁ tīraṁ, sammāsati pārimaṁ tīraṁ;


pli: micchāsamādhi orimaṁ tīraṁ, sammāsamādhi pārimaṁ tīraṁ;


pli: micchāñāṇaṁ orimaṁ tīraṁ, sammāñāṇaṁ pārimaṁ tīraṁ;


pli: micchāvimutti orimaṁ tīraṁ, sammāvimutti pārimaṁ tīranti.


pli: Idaṁ kho, brāhmaṇa, orimaṁ tīraṁ, idaṁ pārimaṁ tīranti.


pli: Appakā te manussesu,


pli: ye janā pāragāmino;


pli: Athāyaṁ itarā pajā,


pli: tīramevānudhāvati.


pli: Ye ca kho sammadakkhāte,


pli: dhamme dhammānuvattino;


pli: Te janā pāramessanti,


pli: maccudheyyaṁ suduttaraṁ.


pli: Kaṇhaṁ dhammaṁ vippahāya,


pli: Sukkaṁ bhāvetha paṇḍito;


pli: Okā anokamāgamma,


pli: Viveke yattha dūramaṁ.


pli: Tatrābhiratimiccheyya,


pli: hitvā kāme akiñcano;


pli: Pariyodapeyya attānaṁ,


pli: cittaklesehi paṇḍito.


pli: Yesaṁ sambodhiyaṅgesu,


pli: sammā cittaṁ subhāvitaṁ;


pli: Ādānapaṭinissagge,


pli: anupādāya ye ratā;


pli: Khīṇāsavā jutimanto,


pli: te loke parinibbutā”ti.


pli: Pañcamaṁ.


title_pli: Aṅguttara Nikāya 10.118 12. Paccorohaṇivagga

pli: Aṅguttara Nikāya 10.118


pli: 12. Paccorohaṇivagga


pli: Orimatīrasutta


pli: “Orimañca, bhikkhave, tīraṁ desessāmi pārimañca tīraṁ.


pli: Taṁ suṇātha, sādhukaṁ manasi karotha, bhāsissāmī”ti.


pli: “Evaṁ, bhante”ti kho te bhikkhū bhagavato paccassosuṁ.


pli: Bhagavā etadavoca:


pli: “Katamañca, bhikkhave, orimaṁ tīraṁ, katamañca pārimaṁ tīraṁ?


pli: Micchādiṭṭhi orimaṁ tīraṁ, sammādiṭṭhi pārimaṁ tīraṁ …pe…


pli: micchāvimutti orimaṁ tīraṁ, sammāvimutti pārimaṁ tīraṁ.


pli: Idaṁ kho, bhikkhave, orimaṁ tīraṁ, idaṁ pārimaṁ tīranti.


pli: Appakā te manussesu,


pli: ye janā pāragāmino;


pli: Athāyaṁ itarā pajā,


pli: tīramevānudhāvati.


pli: Ye ca kho sammadakkhāte,


pli: dhamme dhammānuvattino;


pli: Te janā pāramessanti,


pli: maccudheyyaṁ suduttaraṁ.


pli: Kaṇhaṁ dhammaṁ vippahāya,


pli: sukkaṁ bhāvetha paṇḍito;


pli: Okā anokamāgamma,


pli: viveke yattha dūramaṁ.


pli: Tatrābhiratimiccheyya,


pli: hitvā kāme akiñcano;


pli: Pariyodapeyya attānaṁ,


pli: cittaklesehi paṇḍito.


pli: Yesaṁ sambodhiyaṅgesu,


pli: sammā cittaṁ subhāvitaṁ;


pli: Ādānapaṭinissagge,


pli: anupādāya ye ratā;


pli: Khīṇāsavā jutimanto,


pli: te loke parinibbutā”ti.


pli: Chaṭṭhaṁ.


title_pli: Aṅguttara Nikāya 10.119 12. Paccorohaṇivagga

pli: Aṅguttara Nikāya 10.119


pli: 12. Paccorohaṇivagga


pli: Paṭhamapaccorohaṇīsutta


pli: Tena kho pana samayena jāṇussoṇi brāhmaṇo tadahuposathe sīsaṁnhāto navaṁ khomayugaṁ nivattho allakusamuṭṭhiṁ ādāya bhagavato avidūre ekamantaṁ ṭhito hoti.


pli: Addasā kho bhagavā jāṇussoṇiṁ brāhmaṇaṁ tadahuposathe sīsaṁnhātaṁ navaṁ khomayugaṁ nivatthaṁ allakusamuṭṭhiṁ ādāya ekamantaṁ ṭhitaṁ.


pli: Disvāna jāṇussoṇiṁ brāhmaṇaṁ etadavoca:


pli: “kiṁ nu tvaṁ, brāhmaṇa, tadahuposathe sīsaṁnhāto navaṁ khomayugaṁ nivattho allakusamuṭṭhiṁ ādāya ekamantaṁ ṭhito?


pli: Kiṁ nvajja brāhmaṇakulassā”ti?


pli: “Paccorohaṇī, bho gotama, ajja brāhmaṇakulassā”ti.


pli: “Yathā kathaṁ pana, brāhmaṇa, brāhmaṇānaṁ paccorohaṇī hotī”ti?


pli: “Idha, bho gotama, brāhmaṇā tadahuposathe sīsaṁnhātā navaṁ khomayugaṁ nivatthā allena gomayena pathaviṁ opuñjitvā haritehi kusehi pattharitvā antarā ca velaṁ antarā ca agyāgāraṁ seyyaṁ kappenti.


pli: Te taṁ rattiṁ tikkhattuṁ paccuṭṭhāya pañjalikā aggiṁ namassanti:


pli: ‘paccorohāma bhavantaṁ, paccorohāma bhavantan’ti.


pli: Bahukena ca sappitelanavanītena aggiṁ santappenti.


pli: Tassā ca rattiyā accayena paṇītena khādanīyena bhojanīyena brāhmaṇe santappenti.


pli: Evaṁ, bho gotama, brāhmaṇānaṁ paccorohaṇī hotī”ti.


pli: “Aññathā kho, brāhmaṇa, brāhmaṇānaṁ paccorohaṇī hoti, aññathā ca pana ariyassa vinaye paccorohaṇī hotī”ti.


pli: “Yathā kathaṁ pana, bho gotama, ariyassa vinaye paccorohaṇī hoti?


pli: Sādhu me bhavaṁ gotamo tathā dhammaṁ desetu yathā ariyassa vinaye paccorohaṇī hotī”ti.


pli: “Tena hi, brāhmaṇa, suṇāhi, sādhukaṁ manasi karohi; bhāsissāmī”ti.


pli: “Evaṁ, bho”ti kho jāṇussoṇi brāhmaṇo bhagavato paccassosi.


pli: Bhagavā etadavoca:


pli: “Idha, brāhmaṇa, ariyasāvako iti paṭisañcikkhati:


pli: ‘micchādiṭṭhiyā kho pāpako vipāko


pli: diṭṭhe ceva dhamme abhisamparāyañcā’ti.


pli: So iti paṭisaṅkhāya micchādiṭṭhiṁ pajahati;


pli: micchādiṭṭhiyā paccorohati.


pli: … ‘Micchāsaṅkappassa kho pāpako vipāko—


pli: So iti paṭisaṅkhāya micchāsaṅkappaṁ pajahati;


pli: micchāsaṅkappā paccorohati.


pli: … ‘Micchāvācāya kho pāpako vipāko—


pli: So iti paṭisaṅkhāya micchāvācaṁ pajahati;


pli: micchāvācāya paccorohati.


pli: … ‘Micchākammantassa kho pāpako vipāko—


pli: So iti paṭisaṅkhāya micchākammantaṁ pajahati;


pli: micchākammantā paccorohati.


pli: … ‘Micchāājīvassa kho pāpako vipāko—


pli: So iti paṭisaṅkhāya micchāājīvaṁ pajahati;


pli: micchāājīvā paccorohati.


pli: … ‘Micchāvāyāmassa kho pāpako vipāko—


pli: So iti paṭisaṅkhāya micchāvāyāmaṁ pajahati;


pli: micchāvāyāmā paccorohati.


pli: … ‘Micchāsatiyā kho pāpako vipāko—


pli: diṭṭhe ceva dhamme abhisamparāyañcā’ti.


pli: So iti paṭisaṅkhāya micchāsatiṁ pajahati;


pli: micchāsatiyā paccorohati.


pli: … ‘Micchāsamādhissa kho pāpako vipāko—


pli: So iti paṭisaṅkhāya micchāsamādhiṁ pajahati;


pli: micchāsamādhimhā paccorohati.


pli: … ‘Micchāñāṇassa kho pāpako vipāko—


pli: So iti paṭisaṅkhāya micchāñāṇaṁ pajahati;


pli: micchāñāṇamhā paccorohati.


pli: … ‘Micchāvimuttiyā kho pāpako vipāko—


pli: So iti paṭisaṅkhāya micchāvimuttiṁ pajahati;


pli: micchāvimuttiyā paccorohati.


pli: Evaṁ kho, brāhmaṇa, ariyassa vinaye paccorohaṇī hotī”ti.


pli: “Aññathā, bho gotama, brāhmaṇānaṁ paccorohaṇī, aññathā ca pana ariyassa vinaye paccorohaṇī hoti.


pli: Imissā ca, bho gotama, ariyassa vinaye paccorohaṇiyā brāhmaṇānaṁ paccorohaṇī kalaṁ nāgghati soḷasiṁ.


pli: Abhikkantaṁ, bho gotama …pe…


pli: upāsakaṁ maṁ bhavaṁ gotamo dhāretu ajjatagge pāṇupetaṁ saraṇaṁ gatan”ti.


pli: Sattamaṁ.


title_pli: Aṅguttara Nikāya 10.12 2. Nāthavagga

pli: Aṅguttara Nikāya 10.12


pli: 2. Nāthavagga


pli: Pañcaṅgasutta


pli: “Pañcaṅgavippahīno, bhikkhave, bhikkhu pañcaṅgasamannāgato imasmiṁ dhammavinaye ‘kevalī vusitavā uttamapuriso’ti vuccati.


pli: Kathañca, bhikkhave, bhikkhu pañcaṅgavippahīno hoti?


pli: Idha, bhikkhave, bhikkhuno kāmacchando pahīno hoti, byāpādo pahīno hoti, thinamiddhaṁ pahīnaṁ hoti, uddhaccakukkuccaṁ pahīnaṁ hoti, vicikicchā pahīnā hoti.


pli: Evaṁ kho, bhikkhave, bhikkhu pañcaṅgavippahīno hoti.


pli: Kathañca, bhikkhave, bhikkhu pañcaṅgasamannāgato hoti?


pli: Idha, bhikkhave, bhikkhu asekhena sīlakkhandhena samannāgato hoti, asekhena samādhikkhandhena samannāgato hoti, asekhena paññākkhandhena samannāgato hoti, asekhena vimuttikkhandhena samannāgato hoti, asekhena vimuttiñāṇadassanakkhandhena samannāgato hoti.


pli: Evaṁ kho, bhikkhave, bhikkhu pañcaṅgasamannāgato hoti.


pli: Pañcaṅgavippahīno kho, bhikkhave, bhikkhu pañcaṅgasamannāgato imasmiṁ dhammavinaye ‘kevalī vusitavā uttamapuriso’ti vuccati.


pli: Kāmacchando ca byāpādo,


pli: thinamiddhañca bhikkhuno;


pli: Uddhaccaṁ vicikicchā ca,


pli: sabbasova na vijjati.


pli: Asekhena ca sīlena,


pli: asekhena samādhinā;


pli: Vimuttiyā ca sampanno,


pli: ñāṇena ca tathāvidho.


pli: Sa ve pañcaṅgasampanno,


pli: pañca aṅge vivajjayaṁ;


pli: Imasmiṁ dhammavinaye,


pli: kevalī iti vuccatī”ti.


pli: Dutiyaṁ.


title_pli: Aṅguttara Nikāya 10.120 12. Paccorohaṇivagga

pli: Aṅguttara Nikāya 10.120


pli: 12. Paccorohaṇivagga


pli: Dutiyapaccorohaṇīsutta


pli: “Ariyaṁ vo, bhikkhave, paccorohaṇiṁ desessāmi.


pli: Taṁ suṇātha …


pli: katamā ca, bhikkhave, ariyā paccorohaṇī?


pli: Idha, bhikkhave, ariyasāvako iti paṭisañcikkhati:


pli: ‘micchādiṭṭhiyā kho pāpako vipāko—


pli: diṭṭhe ceva dhamme abhisamparāyañcā’ti.


pli: So iti paṭisaṅkhāya micchādiṭṭhiṁ pajahati;


pli: micchādiṭṭhiyā paccorohati.


pli: Micchāsaṅkappassa kho pāpako vipāko …


pli: micchāvācāya kho …


pli: micchākammantassa kho …


pli: micchāājīvassa kho …


pli: micchāvāyāmassa kho …


pli: micchāsatiyā kho …


pli: micchāsamādhissa kho …


pli: micchāñāṇassa kho …


pli: micchāvimuttiyā kho pāpako vipāko—


pli: diṭṭhe ceva dhamme abhisamparāyañcāti.


pli: So iti paṭisaṅkhāya micchāvimuttiṁ pajahati;


pli: micchāvimuttiyā paccorohati.


pli: Ayaṁ vuccati, bhikkhave, ariyā paccorohaṇī”ti.


pli: Aṭṭhamaṁ.


title_pli: Aṅguttara Nikāya 10.121 12. Paccorohaṇivagga

pli: Aṅguttara Nikāya 10.121


pli: 12. Paccorohaṇivagga


pli: Pubbaṅgamasutta


pli: “Sūriyassa, bhikkhave, udayato etaṁ pubbaṅgamaṁ etaṁ pubbanimittaṁ, yadidaṁ—aruṇuggaṁ.


pli: Evamevaṁ kho, bhikkhave, kusalānaṁ dhammānaṁ etaṁ pubbaṅgamaṁ etaṁ pubbanimittaṁ, yadidaṁ—sammādiṭṭhi.


pli: Sammādiṭṭhikassa, bhikkhave, sammāsaṅkappo pahoti, sammāsaṅkappassa sammāvācā pahoti, sammāvācassa sammākammanto pahoti, sammākammantassa sammāājīvo pahoti, sammāājīvassa sammāvāyāmo pahoti, sammāvāyāmassa sammāsati pahoti, sammāsatissa sammāsamādhi pahoti, sammāsamādhissa sammāñāṇaṁ pahoti, sammāñāṇissa sammāvimutti pahotī”ti.


pli: Navamaṁ.


title_pli: Aṅguttara Nikāya 10.122 12. Paccorohaṇivagga

pli: Aṅguttara Nikāya 10.122


pli: Āsavakkhayasutta


pli: “Dasayime, bhikkhave, dhammā bhāvitā bahulīkatā āsavānaṁ khayāya saṁvattanti.


pli: Katame dasa?


pli: Sammādiṭṭhi, sammāsaṅkappo, sammāvācā, sammākammanto, sammāājīvo, sammāvāyāmo, sammāsati, sammāsamādhi, sammāñāṇaṁ, sammāvimutti—


pli: ime kho, bhikkhave, dasa dhammā bhāvitā bahulīkatā āsavānaṁ khayāya saṁvattantī”ti.


pli: Dasamaṁ.


pli: Paccorohaṇivaggo dutiyo.


pli: Tassuddānaṁ


pli: Tayo adhammā ajito,


pli: Saṅgāravo ca orimaṁ;


pli: Dve ceva paccorohaṇī,


pli: Pubbaṅgamaṁ āsavakkhayoti.


title_pli: Aṅguttara Nikāya 10.123 13. Parisuddhavagga

pli: Aṅguttara Nikāya 10.123


pli: 13. Parisuddhavagga


pli: Paṭhamasutta


pli: “Dasayime, bhikkhave, dhammā parisuddhā pariyodātā, nāññatra sugatavinayā.


pli: ime kho, bhikkhave, dasa dhammā parisuddhā pariyodātā, nāññatra sugatavinayā”ti.


pli: Paṭhamaṁ.


title_pli: Aṅguttara Nikāya 10.124 13. Parisuddhavagga

pli: Aṅguttara Nikāya 10.124


pli: Dutiyasutta


pli: “Dasayime, bhikkhave, dhammā anuppannā uppajjanti, nāññatra sugatavinayā.


pli: Katame dasa?


pli: Sammādiṭṭhi …pe… sammāvimutti—


pli: ime kho, bhikkhave, dasa dhammā anuppannā uppajjanti, nāññatra sugatavinayā”ti.


pli: Dutiyaṁ.


title_pli: Aṅguttara Nikāya 10.125 13. Parisuddhavagga

pli: Aṅguttara Nikāya 10.125


pli: Tatiyasutta


pli: “Dasayime, bhikkhave, dhammā mahapphalā mahānisaṁsā, nāññatra sugatavinayā.


pli: ime kho, bhikkhave, dasa dhammā mahapphalā mahānisaṁsā, nāññatra sugatavinayā”ti.


pli: Tatiyaṁ.


title_pli: Aṅguttara Nikāya 10.126 13. Parisuddhavagga

pli: Aṅguttara Nikāya 10.126


pli: 13. Parisuddhavagga


pli: Catutthasutta


pli: “Dasayime, bhikkhave, dhammā rāgavinayapariyosānā honti dosavinayapariyosānā honti mohavinayapariyosānā honti, nāññatra sugatavinayā.


pli: ime kho, bhikkhave, dasa dhammā rāgavinayapariyosānā honti dosavinayapariyosānā honti mohavinayapariyosānā honti, nāññatra sugatavinayā”ti.


pli: Catutthaṁ.


title_pli: Aṅguttara Nikāya 10.127 13. Parisuddhavagga

pli: Aṅguttara Nikāya 10.127


pli: Pañcamasutta


pli: “Dasayime, bhikkhave, dhammā ekantanibbidāya virāgāya nirodhāya upasamāya abhiññāya sambodhāya nibbānāya saṁvattanti, nāññatra sugatavinayā.


pli: Katame dasa?


pli: Sammādiṭṭhi …pe… sammāvimutti—


pli: ime kho, bhikkhave, dasa dhammā ekantanibbidāya virāgāya nirodhāya upasamāya abhiññāya sambodhāya nibbānāya saṁvattanti, nāññatra sugatavinayā”ti.


pli: Pañcamaṁ.


title_pli: Aṅguttara Nikāya 10.128 13. Parisuddhavagga

pli: Aṅguttara Nikāya 10.128


pli: Chaṭṭhasutta


pli: “Dasayime, bhikkhave, dhammā bhāvitā bahulīkatā anuppannā uppajjanti, nāññatra sugatavinayā.


pli: ime kho, bhikkhave, dasa dhammā bhāvitā bahulīkatā anuppannā uppajjanti, nāññatra sugatavinayā”ti.


pli: Chaṭṭhaṁ.


title_pli: Aṅguttara Nikāya 10.129 13. Parisuddhavagga

pli: Aṅguttara Nikāya 10.129


pli: 13. Parisuddhavagga


pli: Sattamasutta


pli: “Dasayime, bhikkhave, dhammā bhāvitā bahulīkatā mahapphalā honti mahānisaṁsā, nāññatra sugatavinayā.


pli: ime kho, bhikkhave, dasa dhammā bhāvitā bahulīkatā mahapphalā honti mahānisaṁsā, nāññatra sugatavinayā”ti.


pli: Sattamaṁ.


title_pli: Aṅguttara Nikāya 10.13 2. Nāthavagga

pli: Aṅguttara Nikāya 10.13


pli: 2. Nāthavagga


pli: Saṁyojanasutta


pli: “Dasayimāni, bhikkhave, saṁyojanāni.


pli: Katamāni dasa?


pli: Pañcorambhāgiyāni saṁyojanāni, pañcuddhambhāgiyāni saṁyojanāni.


pli: Katamāni pañcorambhāgiyāni saṁyojanāni?


pli: Sakkāyadiṭṭhi, vicikicchā, sīlabbataparāmāso, kāmacchando, byāpādo—


pli: imāni pañcorambhāgiyāni saṁyojanāni.


pli: Rūparāgo, arūparāgo, māno, uddhaccaṁ, avijjā—


pli: imāni pañcuddhambhāgiyāni saṁyojanāni.


pli: Imāni kho, bhikkhave, dasa saṁyojanānī”ti.


pli: Tatiyaṁ.


title_pli: Aṅguttara Nikāya 10.130 13. Parisuddhavagga

pli: Aṅguttara Nikāya 10.130


pli: 13. Parisuddhavagga


pli: Aṭṭhamasutta


pli: “Dasayime, bhikkhave, dhammā bhāvitā bahulīkatā rāgavinayapariyosānā honti dosavinayapariyosānā honti mohavinayapariyosānā honti, nāññatra sugatavinayā.


pli: Katame dasa?


pli: Sammādiṭṭhi …pe… sammāvimutti—


pli: ime kho, bhikkhave, dasa dhammā bhāvitā bahulīkatā rāgavinayapariyosānā honti dosavinayapariyosānā honti mohavinayapariyosānā honti, nāññatra sugatavinayā”ti.


pli: Aṭṭhamaṁ.


title_pli: Aṅguttara Nikāya 10.131 13. Parisuddhavagga

pli: Aṅguttara Nikāya 10.131


pli: Navamasutta


pli: “Dasayime, bhikkhave, dhammā bhāvitā bahulīkatā ekantanibbidāya virāgāya nirodhāya upasamāya abhiññāya sambodhāya nibbānāya saṁvattanti, nāññatra sugatavinayā.


pli: ime kho, bhikkhave, dasa dhammā bhāvitā bahulīkatā ekantanibbidāya virāgāya nirodhāya upasamāya abhiññāya sambodhāya nibbānāya saṁvattanti, nāññatra sugatavinayā”ti.


pli: Navamaṁ.


title_pli: Aṅguttara Nikāya 10.132 13. Parisuddhavagga

pli: Aṅguttara Nikāya 10.132


pli: Dasamasutta


pli: “Dasayime, bhikkhave, micchattā.


pli: Micchādiṭṭhi, micchāsaṅkappo, micchāvācā, micchākammanto, micchāājīvo, micchāvāyāmo, micchāsati, micchāsamādhi, micchāñāṇaṁ, micchāvimutti—


pli: ime kho, bhikkhave, dasa micchattā”ti.


pli: Dasamaṁ.


title_pli: Aṅguttara Nikāya 10.133 13. Parisuddhavagga

pli: Aṅguttara Nikāya 10.133


pli: 13. Parisuddhavagga


pli: Ekādasamasutta


pli: “Dasayime, bhikkhave, sammattā.


pli: Katame dasa?


pli: Sammādiṭṭhi, sammāsaṅkappo, sammāvācā, sammākammanto, sammāājīvo, sammāvāyāmo, sammāsati, sammāsamādhi, sammāñāṇaṁ, sammāvimutti—


pli: ime kho, bhikkhave, dasa sammattā”ti.


pli: Ekādasamaṁ.


pli: Parisuddhavaggo tatiyo.


title_pli: Aṅguttara Nikāya 10.134 14. Sādhuvagga

pli: Aṅguttara Nikāya 10.134


pli: 14. Sādhuvagga


pli: Sādhusutta


pli: “Sādhuñca vo, bhikkhave, desessāmi asādhuñca.


pli: Taṁ suṇātha, sādhukaṁ manasi karotha, bhāsissāmī”ti.


pli: “Evaṁ, bhante”ti kho te bhikkhū bhagavato paccassosuṁ.


pli: Bhagavā etadavoca:


pli: “Katamañca, bhikkhave, asādhu?


pli: Micchādiṭṭhi, micchāsaṅkappo, micchāvācā, micchākammanto, micchāājīvo, micchāvāyāmo, micchāsati, micchāsamādhi, micchāñāṇaṁ, micchāvimutti—


pli: idaṁ vuccati, bhikkhave, asādhu.


pli: Katamañca, bhikkhave, sādhu?


pli: Sammādiṭṭhi, sammāsaṅkappo, sammāvācā sammākammanto, sammāājīvo, sammāvāyāmo, sammāsati, sammāsamādhi, sammāñāṇaṁ, sammāvimutti—


pli: idaṁ vuccati, bhikkhave, sādhū”ti.


pli: Paṭhamaṁ.


title_pli: Aṅguttara Nikāya 10.135 14. Sādhuvagga

pli: Aṅguttara Nikāya 10.135


pli: Ariyadhammasutta


pli: “Ariyadhammañca vo, bhikkhave, desessāmi anariyadhammañca.


pli: Taṁ suṇātha …pe…


pli: katamo ca, bhikkhave, anariyo dhammo?


pli: Micchādiṭṭhi …pe… micchāvimutti—


pli: ayaṁ vuccati, bhikkhave, anariyo dhammo.


pli: Katamo ca, bhikkhave, ariyo dhammo?


pli: Sammādiṭṭhi …pe… sammāvimutti—


pli: ayaṁ vuccati, bhikkhave, ariyo dhammo”ti.


pli: Dutiyaṁ.


title_pli: Aṅguttara Nikāya 10.136 14. Sādhuvagga

pli: Aṅguttara Nikāya 10.136


pli: 14. Sādhuvagga


pli: Akusalasutta


pli: “Akusalañca vo, bhikkhave, desessāmi kusalañca.


pli: katamañca, bhikkhave, akusalaṁ?


pli: idaṁ vuccati, bhikkhave, akusalaṁ.


pli: Katamañca, bhikkhave, kusalaṁ?


pli: idaṁ vuccati, bhikkhave, kusalan”ti.


pli: Tatiyaṁ.


title_pli: Aṅguttara Nikāya 10.137 14. Sādhuvagga

pli: Aṅguttara Nikāya 10.137


pli: Atthasutta


pli: “Atthañca vo, bhikkhave, desessāmi anatthañca.


pli: Taṁ suṇātha …pe…


pli: katamo ca, bhikkhave, anattho?


pli: Micchādiṭṭhi …pe… micchāvimutti—


pli: ayaṁ vuccati, bhikkhave, anattho.


pli: Katamo ca, bhikkhave, attho?


pli: Sammādiṭṭhi …pe… sammāvimutti—


pli: ayaṁ vuccati, bhikkhave, attho”ti.


pli: Catutthaṁ.


title_pli: Aṅguttara Nikāya 10.138 14. Sādhuvagga

pli: Aṅguttara Nikāya 10.138


pli: 14. Sādhuvagga


pli: Dhammasutta


pli: “Dhammañca vo, bhikkhave, desessāmi adhammañca.


pli: katamo ca, bhikkhave, adhammo?


pli: ayaṁ vuccati, bhikkhave, adhammo.


pli: Katamo ca, bhikkhave, dhammo?


pli: ayaṁ vuccati, bhikkhave, dhammo”ti.


pli: Pañcamaṁ.


title_pli: Aṅguttara Nikāya 10.139 14. Sādhuvagga

pli: Aṅguttara Nikāya 10.139


pli: Sāsavasutta


pli: “Sāsavañca vo, bhikkhave, dhammaṁ desessāmi anāsavañca.


pli: Taṁ suṇātha …pe…


pli: katamo ca, bhikkhave, sāsavo dhammo?


pli: Micchādiṭṭhi …pe… micchāvimutti—


pli: ayaṁ vuccati, bhikkhave, sāsavo dhammo.


pli: Katamo ca, bhikkhave, anāsavo dhammo?


pli: Sammādiṭṭhi …pe… sammāvimutti—


pli: ayaṁ vuccati, bhikkhave, anāsavo dhammo”ti.


pli: Chaṭṭhaṁ.


title_pli: Aṅguttara Nikāya 10.14 2. Nāthavagga

pli: Aṅguttara Nikāya 10.14


pli: 2. Nāthavagga


pli: Cetokhilasutta


pli: “Yassa kassaci, bhikkhave, bhikkhussa vā bhikkhuniyā vā pañca cetokhilā appahīnā pañca cetasovinibandhā asamucchinnā, tassa yā ratti vā divaso vā āgacchati hāniyeva pāṭikaṅkhā kusalesu dhammesu no vuddhi.


pli: Katamassa pañca cetokhilā appahīnā honti?


pli: Idha, bhikkhave, bhikkhu satthari kaṅkhati vicikicchati nādhimuccati na sampasīdati.


pli: Yo so, bhikkhave, bhikkhu satthari kaṅkhati vicikicchati nādhimuccati na sampasīdati, tassa cittaṁ na namati ātappāya anuyogāya sātaccāya padhānāya.


pli: Yassa cittaṁ na namati ātappāya anuyogāya sātaccāya padhānāya, evamassāyaṁ paṭhamo cetokhilo appahīno hoti.


pli: Puna caparaṁ, bhikkhave, bhikkhu dhamme kaṅkhati …pe…


pli: saṅghe kaṅkhati …


pli: sikkhāya kaṅkhati …


pli: sabrahmacārīsu kupito hoti anattamano āhatacitto khilajāto.


pli: Yo so, bhikkhave, bhikkhu sabrahmacārīsu kupito hoti anattamano āhatacitto khilajāto, tassa cittaṁ na namati ātappāya anuyogāya sātaccāya padhānāya.


pli: Yassa cittaṁ na namati ātappāya anuyogāya sātaccāya padhānāya, evamassāyaṁ pañcamo cetokhilo appahīno hoti.


pli: Imassa pañca cetokhilā appahīnā honti.


pli: Katamassa pañca cetasovinibandhā asamucchinnā honti?


pli: Idha, bhikkhave, bhikkhu kāmesu avītarāgo hoti avigatacchando avigatapemo avigatapipāso avigatapariḷāho avigatataṇho.


pli: Yo so, bhikkhave, bhikkhu kāmesu avītarāgo hoti avigatacchando avigatapemo avigatapipāso avigatapariḷāho avigatataṇho, tassa cittaṁ na namati ātappāya anuyogāya sātaccāya padhānāya.


pli: Yassa cittaṁ na namati ātappāya anuyogāya sātaccāya padhānāya, evamassāyaṁ paṭhamo cetasovinibandho asamucchinno hoti.


pli: Puna caparaṁ, bhikkhave, bhikkhu kāye avītarāgo hoti …pe…


pli: rūpe avītarāgo hoti …pe…


pli: yāvadatthaṁ udarāvadehakaṁ bhuñjitvā seyyasukhaṁ passasukhaṁ middhasukhaṁ anuyutto viharati …


pli: aññataraṁ devanikāyaṁ paṇidhāya brahmacariyaṁ carati: ‘imināhaṁ sīlena vā vatena vā tapena vā brahmacariyena vā devo vā bhavissāmi devaññataro vā’ti.


pli: Yo so, bhikkhave, bhikkhu aññataraṁ devanikāyaṁ paṇidhāya brahmacariyaṁ carati: ‘imināhaṁ sīlena vā vatena vā tapena vā brahmacariyena vā devo vā bhavissāmi devaññataro vā’ti, tassa cittaṁ na namati ātappāya anuyogāya sātaccāya padhānāya.


pli: Yassa cittaṁ na namati ātappāya anuyogāya sātaccāya padhānāya, evamassāyaṁ pañcamo cetasovinibandho asamucchinno hoti.


pli: Imassa pañca cetasovinibandhā asamucchinnā honti.


pli: Yassa kassaci, bhikkhave, bhikkhussa vā bhikkhuniyā vā ime pañca cetokhilā appahīnā ime pañca cetasovinibandhā asamucchinnā, tassa yā ratti vā divaso vā āgacchati hāniyeva pāṭikaṅkhā kusalesu dhammesu no vuddhi.


pli: Seyyathāpi, bhikkhave, kāḷapakkhe candassa yā ratti vā divaso vā āgacchati, hāyateva vaṇṇena hāyati maṇḍalena hāyati ābhāya hāyati ārohapariṇāhena;


pli: evamevaṁ kho, bhikkhave, yassa kassaci bhikkhussa vā bhikkhuniyā vā ime pañca cetokhilā appahīnā ime pañca cetasovinibandhā asamucchinnā, tassa yā ratti vā divaso vā āgacchati hāniyeva pāṭikaṅkhā kusalesu dhammesu no vuddhi.


pli: Yassa kassaci, bhikkhave, bhikkhussa vā bhikkhuniyā vā pañca cetokhilā pahīnā pañca cetasovinibandhā susamucchinnā, tassa yā ratti vā divaso vā āgacchati vuddhiyeva pāṭikaṅkhā kusalesu dhammesu no parihāni.


pli: Katamassa pañca cetokhilā pahīnā honti?


pli: Idha, bhikkhave, bhikkhu satthari na kaṅkhati na vicikicchati, adhimuccati sampasīdati.


pli: Yo so, bhikkhave, bhikkhu satthari na kaṅkhati na vicikicchati adhimuccati sampasīdati, tassa cittaṁ namati ātappāya anuyogāya sātaccāya padhānāya.


pli: Yassa cittaṁ namati ātappāya anuyogāya sātaccāya padhānāya, evamassāyaṁ paṭhamo cetokhilo pahīno hoti.


pli: Puna caparaṁ, bhikkhave, bhikkhu dhamme na kaṅkhati …pe…


pli: saṅghe na kaṅkhati …


pli: sikkhāya na kaṅkhati …


pli: sabrahmacārīsu na kupito hoti attamano na āhatacitto na khilajāto.


pli: Yo so, bhikkhave, bhikkhu sabrahmacārīsu na kupito hoti attamano na āhatacitto na khilajāto, tassa cittaṁ namati ātappāya anuyogāya sātaccāya padhānāya.


pli: Yassa cittaṁ namati ātappāya anuyogāya sātaccāya padhānāya, evamassāyaṁ pañcamo cetokhilo pahīno hoti.


pli: Imassa pañca cetokhilā pahīnā honti.


pli: Katamassa pañca cetasovinibandhā susamucchinnā honti?


pli: Idha, bhikkhave, bhikkhu kāmesu vītarāgo hoti vigatacchando vigatapemo vigatapipāso vigatapariḷāho vigatataṇho.


pli: Yo so, bhikkhave, bhikkhu kāmesu vītarāgo hoti vigatacchando vigatapemo vigatapipāso vigatapariḷāho vigatataṇho, tassa cittaṁ namati ātappāya anuyogāya sātaccāya padhānāya.


pli: Yassa cittaṁ namati ātappāya anuyogāya sātaccāya padhānāya, evamassāyaṁ paṭhamo cetasovinibandho susamucchinno hoti.


pli: Puna caparaṁ, bhikkhave, bhikkhu kāye vītarāgo hoti …pe…


pli: rūpe vītarāgo hoti …pe…


pli: na yāvadatthaṁ udarāvadehakaṁ bhuñjitvā seyyasukhaṁ passasukhaṁ middhasukhaṁ anuyutto viharati,


pli: na aññataraṁ devanikāyaṁ paṇidhāya brahmacariyaṁ carati: ‘imināhaṁ sīlena vā vatena vā tapena vā brahmacariyena vā devo vā bhavissāmi devaññataro vā’ti.


pli: Yo so, bhikkhave, bhikkhu na aññataraṁ devanikāyaṁ paṇidhāya …pe… devaññataro vāti, tassa cittaṁ namati ātappāya anuyogāya sātaccāya padhānāya.


pli: Yassa cittaṁ namati ātappāya anuyogāya sātaccāya padhānāya, evamassāyaṁ pañcamo cetasovinibandho susamucchinno hoti.


pli: Imassa pañca cetasovinibandhā susamucchinnā honti.


pli: Yassa kassaci, bhikkhave, bhikkhussa vā bhikkhuniyā vā ime pañca cetokhilā pahīnā ime pañca cetasovinibandhā susamucchinnā, tassa yā ratti vā divaso vā āgacchati vuddhiyeva pāṭikaṅkhā kusalesu dhammesu no parihāni.


pli: Seyyathāpi, bhikkhave, juṇhapakkhe candassa yā ratti vā divaso vā āgacchati, vaḍḍhateva vaṇṇena vaḍḍhati maṇḍalena vaḍḍhati ābhāya vaḍḍhati ārohapariṇāhena;


pli: evamevaṁ kho, bhikkhave, yassa kassaci bhikkhussa vā bhikkhuniyā vā ime pañca cetokhilā pahīnā ime pañca cetasovinibandhā susamucchinnā, tassa yā ratti vā divaso vā āgacchati vuddhiyeva pāṭikaṅkhā kusalesu dhammesu no parihānī”ti.


pli: Catutthaṁ.


title_pli: Aṅguttara Nikāya 10.140 14. Sādhuvagga

pli: Aṅguttara Nikāya 10.140


pli: 14. Sādhuvagga


pli: Sāvajjasutta


pli: “Sāvajjañca vo, bhikkhave, dhammaṁ desessāmi anavajjañca.


pli: Taṁ suṇātha …pe…


pli: katamo ca, bhikkhave, sāvajjo dhammo?


pli: Micchādiṭṭhi …pe… micchāvimutti—


pli: ayaṁ vuccati, bhikkhave, sāvajjo dhammo.


pli: Katamo ca, bhikkhave, anavajjo dhammo?


pli: Sammādiṭṭhi …pe… sammāvimutti—


pli: ayaṁ vuccati, bhikkhave, anavajjo dhammo”ti.


pli: Sattamaṁ.


title_pli: Aṅguttara Nikāya 10.141 14. Sādhuvagga

pli: Aṅguttara Nikāya 10.141


pli: Tapanīyasutta


pli: “Tapanīyañca vo, bhikkhave, dhammaṁ desessāmi atapanīyañca.


pli: katamo ca, bhikkhave, tapanīyo dhammo?


pli: ayaṁ vuccati, bhikkhave, tapanīyo dhammo.


pli: Katamo ca, bhikkhave, atapanīyo dhammo?


pli: ayaṁ vuccati, bhikkhave, atapanīyo dhammo”ti.


pli: Aṭṭhamaṁ.


title_pli: Aṅguttara Nikāya 10.142 14. Sādhuvagga

pli: Aṅguttara Nikāya 10.142


pli: 14. Sādhuvagga


pli: Ācayagāmisutta


pli: “Ācayagāmiñca vo, bhikkhave, dhammaṁ desessāmi apacayagāmiñca.


pli: Taṁ suṇātha …pe…


pli: katamo ca, bhikkhave, ācayagāmī dhammo?


pli: Micchādiṭṭhi …pe… micchāvimutti—


pli: ayaṁ vuccati, bhikkhave, ācayagāmī dhammo.


pli: Katamo ca, bhikkhave, apacayagāmī dhammo?


pli: Sammādiṭṭhi …pe… sammāvimutti—


pli: ayaṁ vuccati, bhikkhave, apacayagāmī dhammo”ti.


pli: Navamaṁ.


title_pli: Aṅguttara Nikāya 10.143 14. Sādhuvagga

pli: Aṅguttara Nikāya 10.143


pli: Dukkhudrayasutta


pli: “Dukkhudrayañca vo, bhikkhave, dhammaṁ desessāmi sukhudrayañca.


pli: katamo ca, bhikkhave, dukkhudrayo dhammo?


pli: ayaṁ vuccati, bhikkhave, dukkhudrayo dhammo.


pli: Katamo ca, bhikkhave, sukhudrayo dhammo?


pli: ayaṁ vuccati, bhikkhave, sukhudrayo dhammo”ti.


pli: Dasamaṁ.


title_pli: Aṅguttara Nikāya 10.144 14. Sādhuvagga

pli: Aṅguttara Nikāya 10.144


pli: 14. Sādhuvagga


pli: Dukkhavipākasutta


pli: “Dukkhavipākañca vo, bhikkhave, dhammaṁ desessāmi sukhavipākañca.


pli: Taṁ suṇātha …pe…


pli: katamo ca, bhikkhave, dukkhavipāko dhammo?


pli: Micchādiṭṭhi …pe… micchāvimutti—


pli: ayaṁ vuccati, bhikkhave, dukkhavipāko dhammo.


pli: Katamo ca, bhikkhave, sukhavipāko dhammo?


pli: Sammādiṭṭhi …pe… sammāvimutti—


pli: ayaṁ vuccati, bhikkhave, sukhavipāko dhammo”ti.


pli: Ekādasamaṁ.


pli: Sādhuvaggo catuttho.


title_pli: Aṅguttara Nikāya 10.145 15. Ariyavagga

pli: Aṅguttara Nikāya 10.145


pli: 15. Ariyavagga


pli: Ariyamaggasutta


pli: “Ariyamaggañca vo, bhikkhave, dhammaṁ desessāmi anariyamaggañca.


pli: katamo ca, bhikkhave, anariyo maggo?


pli: ayaṁ vuccati, bhikkhave, anariyo maggo.


pli: Katamo ca, bhikkhave, ariyo maggo?


pli: ayaṁ vuccati, bhikkhave, ariyo maggo”ti.


pli: Paṭhamaṁ.


title_pli: Aṅguttara Nikāya 10.146 15. Ariyavagga

pli: Aṅguttara Nikāya 10.146


pli: Kaṇhamaggasutta


pli: “Kaṇhamaggañca vo, bhikkhave, dhammaṁ desessāmi sukkamaggañca.


pli: Taṁ suṇātha …pe…


pli: katamo ca, bhikkhave, kaṇhamaggo?


pli: Micchādiṭṭhi …pe… micchāvimutti—


pli: ayaṁ vuccati, bhikkhave, kaṇhamaggo.


pli: Katamo ca, bhikkhave, sukkamaggo?


pli: Sammādiṭṭhi …pe… sammāvimutti—


pli: ayaṁ vuccati, bhikkhave, sukkamaggo”ti.


pli: Dutiyaṁ.


title_pli: Aṅguttara Nikāya 10.147 15. Ariyavagga

pli: Aṅguttara Nikāya 10.147


pli: 15. Ariyavagga


pli: Saddhammasutta


pli: “Saddhammañca vo, bhikkhave, dhammaṁ desessāmi asaddhammañca.


pli: katamo ca, bhikkhave, asaddhammo?


pli: ayaṁ vuccati, bhikkhave, asaddhammo.


pli: Katamo ca, bhikkhave, saddhammo?


pli: ayaṁ vuccati, bhikkhave, saddhammo”ti.


pli: Tatiyaṁ.


title_pli: Aṅguttara Nikāya 10.148 15. Ariyavagga

pli: Aṅguttara Nikāya 10.148


pli: Sappurisadhammasutta


pli: “Sappurisadhammañca vo, bhikkhave, desessāmi asappurisadhammañca.


pli: Taṁ suṇātha …pe…


pli: katamo ca, bhikkhave, asappurisadhammo?


pli: Micchādiṭṭhi …pe… micchāvimutti—


pli: ayaṁ vuccati, bhikkhave, asappurisadhammo.


pli: Katamo ca, bhikkhave, sappurisadhammo?


pli: Sammādiṭṭhi …pe… sammāvimutti—


pli: ayaṁ vuccati, bhikkhave, sappurisadhammo”ti.


pli: Catutthaṁ.


title_pli: Aṅguttara Nikāya 10.149 15. Ariyavagga

pli: Aṅguttara Nikāya 10.149


pli: 15. Ariyavagga


pli: Uppādetabbasutta


pli: “Uppādetabbañca vo, bhikkhave, dhammaṁ desessāmi na uppādetabbañca.


pli: katamo ca, bhikkhave, na uppādetabbo dhammo?


pli: ayaṁ vuccati, bhikkhave, na uppādetabbo dhammo.


pli: Katamo ca, bhikkhave, uppādetabbo dhammo?


pli: ayaṁ vuccati, bhikkhave, uppādetabbo dhammo”ti.


pli: Pañcamaṁ.


title_pli: Aṅguttara Nikāya 10.15 2. Nāthavagga

pli: Aṅguttara Nikāya 10.15


pli: 2. Nāthavagga


pli: Appamādasutta


pli: “Yāvatā, bhikkhave, sattā apadā vā dvipadā vā catuppadā vā bahuppadā vā rūpino vā arūpino vā saññino vā asaññino vā nevasaññināsaññino vā, tathāgato tesaṁ aggamakkhāyati arahaṁ sammāsambuddho;


pli: evamevaṁ kho, bhikkhave, ye keci kusalā dhammā, sabbe te appamādamūlakā appamādasamosaraṇā. Appamādo tesaṁ aggamakkhāyati.


pli: Seyyathāpi, bhikkhave, yāni kānici jaṅgalānaṁ pāṇānaṁ padajātāni, sabbāni tāni hatthipade samodhānaṁ gacchanti, hatthipadaṁ tesaṁ aggamakkhāyati, yadidaṁ mahantattena;


pli: Seyyathāpi, bhikkhave, kūṭāgārassa yā kāci gopānasiyo sabbā tā kūṭaṅgamā kūṭaninnā kūṭasamosaraṇā, kūṭo tāsaṁ aggamakkhāyati;


pli: Seyyathāpi, bhikkhave, ye keci mūlagandhā, kāḷānusāriyaṁ tesaṁ aggamakkhāyati;


pli: evamevaṁ kho, bhikkhave …pe….


pli: Seyyathāpi, bhikkhave, ye keci sāragandhā, lohitacandanaṁ tesaṁ aggamakkhāyati;


pli: Seyyathāpi, bhikkhave, ye keci pupphagandhā, vassikaṁ tesaṁ aggamakkhāyati;


pli: Seyyathāpi, bhikkhave, ye keci khuddarājāno, sabbe te rañño cakkavattissa anuyantā bhavanti, rājā tesaṁ cakkavattī aggamakkhāyati;


pli: Seyyathāpi, bhikkhave, yā kāci tārakarūpānaṁ pabhā, sabbā tā candappabhāya kalaṁ nāgghanti soḷasiṁ, candappabhā tāsaṁ aggamakkhāyati;


pli: Seyyathāpi, bhikkhave, saradasamaye viddhe vigatavalāhake deve ādicco nabhaṁ abbhussakkamāno sabbaṁ ākāsagataṁ tamagataṁ abhivihacca bhāsate ca tapate ca virocati ca;


pli: Seyyathāpi, bhikkhave, yā kāci mahānadiyo, seyyathidaṁ—gaṅgā, yamunā, aciravatī, sarabhū, mahī, sabbā tā samuddaṅgamā samuddaninnā samuddapoṇā samuddapabbhārā, mahāsamuddo tāsaṁ aggamakkhāyati;


pli: evamevaṁ kho, bhikkhave, ye keci kusalā dhammā, sabbe te appamādamūlakā appamādasamosaraṇā. Appamādo tesaṁ aggamakkhāyatī”ti.


pli: Pañcamaṁ.


title_pli: Aṅguttara Nikāya 10.150 15. Ariyavagga

pli: Aṅguttara Nikāya 10.150


pli: 15. Ariyavagga


pli: Āsevitabbasutta


pli: “Āsevitabbañca vo, bhikkhave, dhammaṁ desessāmi na āsevitabbañca.


pli: Taṁ suṇātha …pe…


pli: katamo ca, bhikkhave, na āsevitabbo dhammo?


pli: Micchādiṭṭhi …pe… micchāvimutti—


pli: ayaṁ vuccati, bhikkhave, na āsevitabbo dhammo.


pli: Katamo ca, bhikkhave, āsevitabbo dhammo?


pli: Sammādiṭṭhi …pe… sammāvimutti—


pli: ayaṁ vuccati, bhikkhave, āsevitabbo dhammo”ti.


pli: Chaṭṭhaṁ.


title_pli: Aṅguttara Nikāya 10.151 15. Ariyavagga

pli: Aṅguttara Nikāya 10.151


pli: Bhāvetabbasutta


pli: “Bhāvetabbañca vo, bhikkhave, dhammaṁ desessāmi na bhāvetabbañca.


pli: katamo ca, bhikkhave, na bhāvetabbo dhammo?


pli: ayaṁ vuccati, bhikkhave, na bhāvetabbo dhammo.


pli: Katamo ca, bhikkhave, bhāvetabbo dhammo?


pli: ayaṁ vuccati, bhikkhave, bhāvetabbo dhammo”ti.


pli: Sattamaṁ.


title_pli: Aṅguttara Nikāya 10.152 15. Ariyavagga

pli: Aṅguttara Nikāya 10.152


pli: 15. Ariyavagga


pli: Bahulīkātabbasutta


pli: “Bahulīkātabbañca vo, bhikkhave, dhammaṁ desessāmi na bahulīkātabbañca.


pli: Taṁ suṇātha …pe…


pli: katamo ca, bhikkhave, na bahulīkātabbo dhammo?


pli: Micchādiṭṭhi …pe… micchāvimutti—


pli: ayaṁ vuccati, bhikkhave, na bahulīkātabbo dhammo.


pli: Katamo ca, bhikkhave, bahulīkātabbo dhammo?


pli: Sammādiṭṭhi …pe… sammāvimutti—


pli: ayaṁ vuccati, bhikkhave, bahulīkātabbo dhammo”ti.


pli: Aṭṭhamaṁ.


title_pli: Aṅguttara Nikāya 10.153 15. Ariyavagga

pli: Aṅguttara Nikāya 10.153


pli: Anussaritabbasutta


pli: “Anussaritabbañca vo, bhikkhave, dhammaṁ desessāmi na anussaritabbañca.


pli: katamo ca, bhikkhave, na anussaritabbo dhammo?


pli: ayaṁ vuccati, bhikkhave, na anussaritabbo dhammo.


pli: Katamo ca, bhikkhave, anussaritabbo dhammo?


pli: ayaṁ vuccati, bhikkhave, anussaritabbo dhammo”ti.


pli: Navamaṁ.


title_pli: Aṅguttara Nikāya 10.154 15. Ariyavagga

pli: Aṅguttara Nikāya 10.154


pli: 15. Ariyavagga


pli: Sacchikātabbasutta


pli: “Sacchikātabbañca vo, bhikkhave, dhammaṁ desessāmi na sacchikātabbañca.


pli: Taṁ suṇātha …pe…


pli: katamo ca, bhikkhave, na sacchikātabbo dhammo?


pli: Micchādiṭṭhi …pe… micchāvimutti—


pli: ayaṁ vuccati, bhikkhave, na sacchikātabbo dhammo.


pli: Katamo ca, bhikkhave, sacchikātabbo dhammo?


pli: Sammādiṭṭhi …pe… sammāvimutti—


pli: ayaṁ vuccati, bhikkhave, sacchikātabbo dhammo”ti.


pli: Dasamaṁ.


pli: Ariyavaggo pañcamo.


pli: Tatiyo paṇṇāsako samatto.


title_pli: Aṅguttara Nikāya 10.155 16. Puggalavagga

pli: Aṅguttara Nikāya 10.155


pli: 16. Puggalavagga


pli: Sevitabbasutta


pli: “Dasahi, bhikkhave, dhammehi samannāgato puggalo na sevitabbo.


pli: Katamehi dasahi?


pli: Micchādiṭṭhiko hoti, micchāsaṅkappo hoti, micchāvāco hoti, micchākammanto hoti, micchāājīvo hoti, micchāvāyāmo hoti, micchāsati hoti, micchāsamādhi hoti, micchāñāṇī hoti, micchāvimutti hoti—


pli: imehi kho, bhikkhave, dasahi dhammehi samannāgato puggalo na sevitabbo.


pli: Dasahi, bhikkhave, dhammehi samannāgato puggalo sevitabbo.


pli: Sammādiṭṭhiko hoti, sammāsaṅkappo hoti, sammāvāco hoti, sammākammanto hoti, sammāājīvo hoti, sammāvāyāmo hoti, sammāsati hoti, sammāsamādhi hoti, sammāñāṇī hoti, sammāvimutti hoti—


pli: imehi kho, bhikkhave, dasahi dhammehi samannāgato puggalo sevitabbo”ti.


title_pli: Aṅguttara Nikāya 10.156–166 16. Puggalavagga

pli: Aṅguttara Nikāya 10.156–166


pli: Bhajitabbādisutta


pli: “Dasahi, bhikkhave, dhammehi samannāgato puggalo na bhajitabbo …pe…


pli: bhajitabbo …pe…


pli: na payirupāsitabbo …


pli: payirupāsitabbo …pe…


pli: na pujjo hoti …


pli: pujjo hoti …pe…


pli: na pāsaṁso hoti …


pli: pāsaṁso hoti …pe…


pli: agāravo hoti …


pli: sagāravo hoti …pe…


pli: appatisso hoti …


pli: sappatisso hoti …pe…


pli: na ārādhako hoti …


pli: ārādhako hoti …pe…


pli: na visujjhati …


pli: visujjhati …pe…


pli: mānaṁ nādhibhoti …


pli: mānaṁ adhibhoti …pe…


pli: paññāya na vaḍḍhati …


pli: paññāya vaḍḍhati …pe….


pli: Bahuṁ apuññaṁ pasavati …


pli: bahuṁ puññaṁ pasavati.


pli: Katamehi dasahi?


pli: Sammādiṭṭhiko hoti, sammāsaṅkappo hoti, sammāvāco hoti, sammākammanto hoti, sammāājīvo hoti, sammāvāyāmo hoti, sammāsati hoti, sammāsamādhi hoti, sammāñāṇī hoti, sammāvimutti hoti—


pli: imehi kho, bhikkhave, dasahi dhammehi samannāgato puggalo bahuṁ puññaṁ pasavatī”ti.


pli: Puggalavaggo paṭhamo.


title_pli: Aṅguttara Nikāya 10.16 2. Nāthavagga

pli: Aṅguttara Nikāya 10.16


pli: 2. Nāthavagga


pli: Āhuneyyasutta


pli: “Dasayime, bhikkhave, puggalā āhuneyyā pāhuneyyā dakkhiṇeyyā añjalikaraṇīyā anuttaraṁ puññakkhettaṁ lokassa.


pli: Katame dasa?


pli: Tathāgato arahaṁ sammāsambuddho, paccekabuddho, ubhatobhāgavimutto, paññāvimutto, kāyasakkhī, diṭṭhippatto, saddhāvimutto, saddhānusārī, dhammānusārī, gotrabhū—


pli: ime kho, bhikkhave, dasa puggalā āhuneyyā …pe… anuttaraṁ puññakkhettaṁ lokassā”ti.


pli: Chaṭṭhaṁ.


title_pli: Aṅguttara Nikāya 10.167 17. Jāṇussoṇivagga

pli: Aṅguttara Nikāya 10.167


pli: 17. Jāṇussoṇivagga


pli: Brāhmaṇapaccorohaṇīsutta


pli: Tena kho pana samayena jāṇussoṇi brāhmaṇo tadahuposathe sīsaṁnhāto navaṁ khomayugaṁ nivattho allakusamuṭṭhiṁ ādāya bhagavato avidūre ekamantaṁ ṭhito hoti.


pli: Addasā kho bhagavā jāṇussoṇiṁ brāhmaṇaṁ tadahuposathe sīsaṁnhātaṁ navaṁ khomayugaṁ nivatthaṁ allakusamuṭṭhiṁ ādāya ekamantaṁ ṭhitaṁ.


pli: Disvāna jāṇussoṇiṁ brāhmaṇaṁ etadavoca:


pli: “kiṁ nu tvaṁ, brāhmaṇa, tadahuposathe sīsaṁnhāto navaṁ khomayugaṁ nivattho allakusamuṭṭhiṁ ādāya ekamantaṁ ṭhito?


pli: Kiṁ nvajja brāhmaṇakulassā”ti?


pli: “Paccorohaṇī, bho gotama, ajja brāhmaṇakulassā”ti.


pli: “Yathā kathaṁ pana, brāhmaṇa, brāhmaṇānaṁ paccorohaṇī hotī”ti?


pli: “Idha, bho gotama, brāhmaṇā tadahuposathe sīsaṁnhātā navaṁ khomayugaṁ nivatthā allena gomayena pathaviṁ opuñjitvā haritehi kusehi pattharitvā antarā ca velaṁ antarā ca agyāgāraṁ seyyaṁ kappenti.


pli: Te taṁ rattiṁ tikkhattuṁ paccuṭṭhāya pañjalikā aggiṁ namassanti:


pli: ‘paccorohāma bhavantaṁ, paccorohāma bhavantan’ti.


pli: Bahukena ca sappitelanavanītena aggiṁ santappenti.


pli: Tassā ca rattiyā accayena paṇītena khādanīyena bhojanīyena brāhmaṇe santappenti.


pli: Evaṁ, bho gotama, brāhmaṇānaṁ paccorohaṇī hotī”ti.


pli: “Aññathā kho, brāhmaṇa, brāhmaṇānaṁ paccorohaṇī hoti, aññathā ca pana ariyassa vinaye paccorohaṇī hotī”ti.


pli: “Yathā kathaṁ pana, bho gotama, ariyassa vinaye paccorohaṇī hoti?


pli: Sādhu me bhavaṁ gotamo tathā dhammaṁ desetu yathā ariyassa vinaye paccorohaṇī hotī”ti.


pli: “Tena hi, brāhmaṇa, suṇāhi, sādhukaṁ manasi karohi; bhāsissāmī”ti.


pli: “Evaṁ, bho”ti kho jāṇussoṇi brāhmaṇo bhagavato paccassosi.


pli: Bhagavā etadavoca:


pli: “Idha, brāhmaṇa, ariyasāvako iti paṭisañcikkhati:


pli: ‘pāṇātipātassa kho pāpako vipāko diṭṭhe ceva dhamme abhisamparāyañcā’ti.


pli: So iti paṭisaṅkhāya pāṇātipātaṁ pajahati;


pli: pāṇātipātā paccorohati.


pli: … ‘Adinnādānassa kho pāpako vipāko—


pli: diṭṭhe ceva dhamme abhisamparāyañcā’ti.


pli: So iti paṭisaṅkhāya adinnādānaṁ pajahati;


pli: adinnādānā paccorohati.


pli: … ‘Kāmesumicchācārassa kho pāpako vipāko—


pli: So iti paṭisaṅkhāya kāmesumicchācāraṁ pajahati;


pli: kāmesumicchācārā paccorohati.


pli: … ‘Musāvādassa kho pāpako vipāko—


pli: So iti paṭisaṅkhāya musāvādaṁ pajahati;


pli: musāvādā paccorohati.


pli: … ‘Pisuṇāya vācāya kho pāpako vipāko—


pli: So iti paṭisaṅkhāya pisuṇaṁ vācaṁ pajahati;


pli: pisuṇāya vācāya paccorohati.


pli: … ‘Pharusāya vācāya kho pāpako vipāko—


pli: So iti paṭisaṅkhāya pharusaṁ vācaṁ pajahati;


pli: pharusāya vācāya paccorohati.


pli: … ‘Samphappalāpassa kho pāpako vipāko—


pli: So iti paṭisaṅkhāya samphappalāpaṁ pajahati;


pli: samphappalāpā paccorohati.


pli: … ‘Abhijjhāya kho pāpako vipāko—


pli: diṭṭhe ceva dhamme abhisamparāyañcā’ti.


pli: So iti paṭisaṅkhāya abhijjhaṁ pajahati;


pli: abhijjhāya paccorohati.


pli: … ‘Byāpādassa kho pāpako vipāko—


pli: So iti paṭisaṅkhāya byāpādaṁ pajahati;


pli: byāpādā paccorohati.


pli: … ‘Micchādiṭṭhiyā kho pāpako vipāko—


pli: So iti paṭisaṅkhāya micchādiṭṭhiṁ pajahati;


pli: micchādiṭṭhiyā paccorohati.


pli: Evaṁ kho, brāhmaṇa, ariyassa vinaye paccorohaṇī hotī”ti.


pli: “Aññathā kho, bho gotama, brāhmaṇānaṁ paccorohaṇī hoti, aññathā ca pana ariyassa vinaye paccorohaṇī hoti.


pli: Imissā, bho gotama, ariyassa vinaye paccorohaṇiyā brāhmaṇānaṁ paccorohaṇī kalaṁ nāgghati soḷasiṁ.


pli: Abhikkantaṁ, bho gotama …pe…


pli: upāsakaṁ maṁ bhavaṁ gotamo dhāretu ajjatagge pāṇupetaṁ saraṇaṁ gatan”ti.


pli: Paṭhamaṁ.


title_pli: Aṅguttara Nikāya 10.168 17. Jāṇussoṇivagga

pli: Aṅguttara Nikāya 10.168


pli: 17. Jāṇussoṇivagga


pli: Ariyapaccorohaṇīsutta


pli: “Ariyaṁ vo, bhikkhave, paccorohaṇiṁ desessāmi.


pli: Taṁ suṇātha, sādhukaṁ manasi karotha, bhāsissāmī”ti.


pli: “Evaṁ, bhante”ti kho te bhikkhū bhagavato paccassosuṁ.


pli: Bhagavā etadavoca:


pli: “Katamā ca, bhikkhave, ariyā paccorohaṇī?


pli: Idha, bhikkhave, ariyasāvako iti paṭisañcikkhati:


pli: ‘pāṇātipātassa kho pāpako vipāko—


pli: diṭṭhe ceva dhamme abhisamparāyañcā’ti.


pli: So iti paṭisaṅkhāya pāṇātipātaṁ pajahati;


pli: pāṇātipātā paccorohati.


pli: … ‘Adinnādānassa kho pāpako vipāko—


pli: So iti paṭisaṅkhāya adinnādānaṁ pajahati;


pli: adinnādānā paccorohati.


pli: … ‘Kāmesumicchācārassa kho pāpako vipāko …pe…


pli: kāmesumicchācārā paccorohati.


pli: … ‘Musāvādassa kho pāpako vipāko …pe…


pli: musāvādā paccorohati.


pli: … ‘Pisuṇāya vācāya kho pāpako vipāko …pe…


pli: pisuṇāya vācāya paccorohati.


pli: … ‘Pharusāya vācāya kho pāpako vipāko …pe…


pli: pharusāya vācāya paccorohati.


pli: … ‘Samphappalāpassa kho pāpako vipāko …pe…


pli: samphappalāpā paccorohati.


pli: … ‘Abhijjhāya kho pāpako vipāko …pe…


pli: abhijjhāya paccorohati.


pli: … ‘Byāpādassa kho pāpako vipāko …pe…


pli: byāpādā paccorohati.


pli: … ‘Micchādiṭṭhiyā kho pāpako vipāko diṭṭhe ceva dhamme abhisamparāyañcā’ti.


pli: So iti paṭisaṅkhāya micchādiṭṭhiṁ pajahati;


pli: micchādiṭṭhiyā paccorohati.


pli: Ayaṁ vuccati, bhikkhave, ariyā paccorohaṇī”ti.


pli: Dutiyaṁ.


title_pli: Aṅguttara Nikāya 10.169 17. Jāṇussoṇivagga

pli: Aṅguttara Nikāya 10.169


pli: 17. Jāṇussoṇivagga


pli: Saṅgāravasutta


pli: Atha kho saṅgāravo brāhmaṇo yena bhagavā tenupasaṅkami; upasaṅkamitvā bhagavatā saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho saṅgāravo brāhmaṇo bhagavantaṁ etadavoca:


pli: “Kiṁ nu kho, bho gotama, orimaṁ tīraṁ, kiṁ pārimaṁ tīran”ti?


pli: “Pāṇātipāto kho, brāhmaṇa, orimaṁ tīraṁ, pāṇātipātā veramaṇī pārimaṁ tīraṁ.


pli: Adinnādānaṁ kho, brāhmaṇa, orimaṁ tīraṁ, adinnādānā veramaṇī pārimaṁ tīraṁ.


pli: Kāmesumicchācāro orimaṁ tīraṁ, kāmesumicchācārā veramaṇī pārimaṁ tīraṁ.


pli: Musāvādo orimaṁ tīraṁ, musāvādā veramaṇī pārimaṁ tīraṁ.


pli: Pisuṇā vācā orimaṁ tīraṁ, pisuṇāya vācāya veramaṇī pārimaṁ tīraṁ.


pli: Pharusā vācā orimaṁ tīraṁ, pharusāya vācāya veramaṇī pārimaṁ tīraṁ.


pli: Samphappalāpo orimaṁ tīraṁ, samphappalāpā veramaṇī pārimaṁ tīraṁ.


pli: Abhijjhā orimaṁ tīraṁ, anabhijjhā pārimaṁ tīraṁ.


pli: Byāpādo orimaṁ tīraṁ, abyāpādo pārimaṁ tīraṁ.


pli: Micchādiṭṭhi orimaṁ tīraṁ, sammādiṭṭhi pārimaṁ tīraṁ.


pli: Idaṁ kho, brāhmaṇa, orimaṁ tīraṁ, idaṁ pārimaṁ tīranti.


pli: Appakā te manussesu,


pli: ye janā pāragāmino;


pli: Athāyaṁ itarā pajā,


pli: tīramevānudhāvati.


pli: Ye ca kho sammadakkhāte,


pli: dhamme dhammānuvattino;


pli: Te janā pāramessanti,


pli: maccudheyyaṁ suduttaraṁ.


pli: Kaṇhaṁ dhammaṁ vippahāya,


pli: Sukkaṁ bhāvetha paṇḍito;


pli: Okā anokamāgamma,


pli: Viveke yattha dūramaṁ.


pli: Tatrābhiratimiccheyya,


pli: hitvā kāme akiñcano;


pli: Pariyodapeyya attānaṁ,


pli: cittaklesehi paṇḍito.


pli: Yesaṁ sambodhiyaṅgesu,


pli: sammā cittaṁ subhāvitaṁ;


pli: Ādānapaṭinissagge,


pli: anupādāya ye ratā;


pli: Khīṇāsavā jutimanto,


pli: te loke parinibbutā”ti.


pli: Tatiyaṁ.


title_pli: Aṅguttara Nikāya 10.17 2. Nāthavagga

pli: Aṅguttara Nikāya 10.17


pli: 2. Nāthavagga


pli: Paṭhamanāthasutta


pli: “Sanāthā, bhikkhave, viharatha, mā anāthā.


pli: Dukkhaṁ, bhikkhave, anātho viharati.


pli: Dasayime, bhikkhave, nāthakaraṇā dhammā.


pli: Katame dasa?


pli: Idha, bhikkhave, bhikkhu sīlavā hoti, pātimokkhasaṁvarasaṁvuto viharati ācāragocarasampanno aṇumattesu vajjesu bhayadassāvī, samādāya sikkhati sikkhāpadesu.


pli: Yampi, bhikkhave, bhikkhu sīlavā hoti …pe… samādāya sikkhati sikkhāpadesu,


pli: ayampi dhammo nāthakaraṇo.


pli: Puna caparaṁ, bhikkhave, bhikkhu bahussuto hoti sutadharo sutasannicayo, ye te dhammā ādikalyāṇā majjhekalyāṇā pariyosānakalyāṇā sātthaṁ sabyañjanaṁ kevalaparipuṇṇaṁ parisuddhaṁ brahmacariyaṁ abhivadanti, tathārūpāssa dhammā bahussutā honti dhātā vacasā paricitā manasānupekkhitā diṭṭhiyā suppaṭividdhā.


pli: Yampi, bhikkhave, bhikkhu bahussuto hoti …pe… diṭṭhiyā suppaṭividdhā,


pli: Puna caparaṁ, bhikkhave, bhikkhu kalyāṇamitto hoti kalyāṇasahāyo kalyāṇasampavaṅko.


pli: Yampi, bhikkhave, bhikkhu kalyāṇamitto hoti kalyāṇasahāyo kalyāṇasampavaṅko,


pli: Puna caparaṁ, bhikkhave, bhikkhu suvaco hoti sovacassakaraṇehi dhammehi samannāgato, khamo padakkhiṇaggāhī anusāsaniṁ.


pli: Yampi, bhikkhave, bhikkhu suvaco hoti …pe… anusāsaniṁ,


pli: Puna caparaṁ, bhikkhave, bhikkhu yāni tāni sabrahmacārīnaṁ uccāvacāni kiṅkaraṇīyāni, tattha dakkho hoti analaso tatrūpāyāya vīmaṁsāya samannāgato, alaṁ kātuṁ alaṁ saṁvidhātuṁ.


pli: Yampi, bhikkhave, bhikkhu yāni tāni sabrahmacārīnaṁ …pe… alaṁ kātuṁ alaṁ saṁvidhātuṁ,


pli: Puna caparaṁ, bhikkhave, bhikkhu dhammakāmo hoti piyasamudāhāro, abhidhamme abhivinaye uḷārapāmojjo.


pli: Yampi, bhikkhave, bhikkhu dhammakāmo hoti piyasamudāhāro, abhidhamme abhivinaye uḷārapāmojjo,


pli: Puna caparaṁ, bhikkhave, bhikkhu āraddhavīriyo viharati akusalānaṁ dhammānaṁ pahānāya, kusalānaṁ dhammānaṁ upasampadāya, thāmavā daḷhaparakkamo anikkhittadhuro kusalesu dhammesu.


pli: Yampi, bhikkhave, bhikkhu āraddhavīriyo viharati akusalānaṁ dhammānaṁ pahānāya, kusalānaṁ dhammānaṁ upasampadāya, thāmavā daḷhaparakkamo anikkhittadhuro kusalesu dhammesu,


pli: Puna caparaṁ, bhikkhave, bhikkhu santuṭṭho hoti itarītaracīvarapiṇḍapātasenāsanagilānapaccayabhesajjaparikkhārena.


pli: Yampi, bhikkhave, bhikkhu santuṭṭho hoti itarītaracīvarapiṇḍapātasenāsanagilānapaccayabhesajjaparikkhārena,


pli: Puna caparaṁ, bhikkhave, bhikkhu satimā hoti paramena satinepakkena samannāgato cirakatampi cirabhāsitampi saritā anussaritā.


pli: Yampi, bhikkhave, bhikkhu satimā hoti paramena satinepakkena samannāgato cirakatampi cirabhāsitampi saritā anussaritā,


pli: ayampi dhammo nāthakaraṇo.


pli: Puna caparaṁ, bhikkhave, bhikkhu paññavā hoti udayatthagāminiyā paññāya samannāgato ariyāya nibbedhikāya sammā dukkhakkhayagāminiyā.


pli: Yampi, bhikkhave, bhikkhu paññavā hoti udayatthagāminiyā paññāya samannāgato ariyāya nibbedhikāya sammā dukkhakkhayagāminiyā,


pli: Sanāthā, bhikkhave, viharatha, mā anāthā.


pli: Dukkhaṁ, bhikkhave, anātho viharati.


pli: Ime kho, bhikkhave, dasa nāthakaraṇā dhammā”ti.


pli: Sattamaṁ.


title_pli: Aṅguttara Nikāya 10.170 17. Jāṇussoṇivagga

pli: Aṅguttara Nikāya 10.170


pli: 17. Jāṇussoṇivagga


pli: Orimasutta


pli: “Orimañca, bhikkhave, tīraṁ desessāmi pārimañca tīraṁ.


pli: Taṁ suṇātha …pe…


pli: katamañca, bhikkhave, orimaṁ tīraṁ, katamañca pārimaṁ tīraṁ?


pli: Pāṇātipāto, bhikkhave, orimaṁ tīraṁ, pāṇātipātā veramaṇī pārimaṁ tīraṁ.


pli: Adinnādānaṁ orimaṁ tīraṁ, adinnādānā veramaṇī pārimaṁ tīraṁ.


pli: Kāmesumicchācāro orimaṁ tīraṁ, kāmesumicchācārā veramaṇī pārimaṁ tīraṁ.


pli: Musāvādo orimaṁ tīraṁ, musāvādā veramaṇī pārimaṁ tīraṁ.


pli: Pisuṇā vācā orimaṁ tīraṁ, pisuṇāya vācāya veramaṇī pārimaṁ tīraṁ.


pli: Pharusā vācā orimaṁ tīraṁ, pharusāya vācāya veramaṇī pārimaṁ tīraṁ.


pli: Samphappalāpo orimaṁ tīraṁ, samphappalāpā veramaṇī pārimaṁ tīraṁ.


pli: Abhijjhā orimaṁ tīraṁ, anabhijjhā pārimaṁ tīraṁ.


pli: Byāpādo orimaṁ tīraṁ, abyāpādo pārimaṁ tīraṁ.


pli: Micchādiṭṭhi orimaṁ tīraṁ, sammādiṭṭhi pārimaṁ tīraṁ.


pli: Idaṁ kho, bhikkhave, orimaṁ tīraṁ, idaṁ pārimaṁ tīranti.


pli: Appakā te manussesu,


pli: ye janā pāragāmino;


pli: Athāyaṁ itarā pajā,


pli: tīramevānudhāvati.


pli: Ye ca kho sammadakkhāte,


pli: dhamme dhammānuvattino;


pli: Te janā pāramessanti,


pli: maccudheyyaṁ suduttaraṁ.


pli: Kaṇhaṁ dhammaṁ vippahāya,


pli: sukkaṁ bhāvetha paṇḍito;


pli: Okā anokamāgamma,


pli: viveke yattha dūramaṁ.


pli: Tatrābhiratimiccheyya,


pli: hitvā kāme akiñcano;


pli: Pariyodapeyya attānaṁ,


pli: cittaklesehi paṇḍito.


pli: Yesaṁ sambodhiyaṅgesu,


pli: sammā cittaṁ subhāvitaṁ;


pli: Ādānapaṭinissagge,


pli: anupādāya ye ratā;


pli: Khīṇāsavā jutimanto,


pli: te loke parinibbutā”ti.


pli: Catutthaṁ.


title_pli: Aṅguttara Nikāya 10.171 17. Jāṇussoṇivagga

pli: Aṅguttara Nikāya 10.171


pli: 17. Jāṇussoṇivagga


pli: Paṭhamaadhammasutta


pli: “Adhammo ca, bhikkhave, veditabbo anattho ca;


pli: dhammo ca veditabbo attho ca.


pli: Adhammañca viditvā anatthañca, dhammañca viditvā atthañca yathā dhammo yathā attho tathā paṭipajjitabbaṁ.


pli: Katamo ca, bhikkhave, adhammo ca anattho ca?


pli: Pāṇātipāto, adinnādānaṁ, kāmesumicchācāro, musāvādo, pisuṇā vācā, pharusā vācā, samphappalāpo, abhijjhā, byāpādo, micchādiṭṭhi—


pli: ayaṁ vuccati, bhikkhave, adhammo ca anattho ca.


pli: Katamo ca, bhikkhave, dhammo ca attho ca?


pli: Pāṇātipātā veramaṇī, adinnādānā veramaṇī, kāmesumicchācārā veramaṇī, musāvādā veramaṇī, pisuṇāya vācāya veramaṇī, pharusāya vācāya veramaṇī, samphappalāpā veramaṇī, anabhijjhā, abyāpādo, sammādiṭṭhi—


pli: ayaṁ vuccati, bhikkhave, dhammo ca attho ca.


pli: ‘Adhammo ca, bhikkhave, veditabbo anattho ca;


pli: Adhammañca viditvā anatthañca, dhammañca viditvā atthañca yathā dhammo yathā attho tathā paṭipajjitabban’ti,


pli: iti yaṁ taṁ vuttaṁ, idametaṁ paṭicca vuttan”ti.


pli: Pañcamaṁ.


title_pli: Aṅguttara Nikāya 10.172 17. Jāṇussoṇivagga

pli: Aṅguttara Nikāya 10.172


pli: Dutiyaadhammasutta


pli: “Adhammo ca, bhikkhave, veditabbo dhammo ca;


pli: anattho ca veditabbo attho ca.


pli: Adhammañca viditvā dhammañca, anatthañca viditvā atthañca yathā dhammo yathā attho tathā paṭipajjitabban”ti.


pli: Idamavoca bhagavā.


pli: Idaṁ vatvāna sugato uṭṭhāyāsanā vihāraṁ pāvisi.


pli: Atha kho tesaṁ bhikkhūnaṁ acirapakkantassa bhagavato etadahosi:


pli: “idaṁ kho no, āvuso, bhagavā saṅkhittena uddesaṁ uddisitvā vitthārena atthaṁ avibhajitvā uṭṭhāyāsanā vihāraṁ paviṭṭho:


pli: ‘adhammo ca, bhikkhave, veditabbo dhammo ca;


pli: Adhammañca viditvā dhammañca, anatthañca viditvā atthañca yathā dhammo yathā attho tathā paṭipajjitabban’ti.


pli: Ko nu kho imassa bhagavatā saṅkhittena uddesassa uddiṭṭhassa vitthārena atthaṁ avibhattassa vitthārena atthaṁ vibhajeyyā”ti?


pli: Atha kho tesaṁ bhikkhūnaṁ etadahosi:


pli: “ayaṁ kho āyasmā mahākaccāno satthu ceva saṁvaṇṇito, sambhāvito ca viññūnaṁ sabrahmacārīnaṁ.


pli: Pahoti cāyasmā mahākaccāno imassa bhagavatā saṅkhittena uddesassa uddiṭṭhassa vitthārena atthaṁ avibhattassa vitthārena atthaṁ vibhajituṁ.


pli: Yannūna mayaṁ yenāyasmā mahākaccāno tenupasaṅkameyyāma; upasaṅkamitvā āyasmantaṁ mahākaccānaṁ etamatthaṁ puccheyyāma.


pli: Yathā no āyasmā mahākaccāno byākarissati tathā naṁ dhāressāmā”ti.


pli: Atha kho te bhikkhū yenāyasmā mahākaccāno tenupasaṅkamiṁsu; upasaṅkamitvā āyasmatā mahākaccānena saddhiṁ sammodiṁsu.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdiṁsu. Ekamantaṁ nisinnā kho te bhikkhū āyasmantaṁ mahākaccānaṁ etadavocuṁ:


pli: “Idaṁ kho no, āvuso kaccāna, bhagavā saṅkhittena uddesaṁ uddisitvā vitthārena atthaṁ avibhajitvā uṭṭhāyāsanā vihāraṁ paviṭṭho:


pli: anattho ca veditabbo attho ca.


pli: Tesaṁ no, āvuso, amhākaṁ acirapakkantassa bhagavato etadahosi:


pli: ‘idaṁ kho no, āvuso, bhagavā saṅkhittena uddesaṁ uddisitvā vitthārena atthaṁ avibhajitvā uṭṭhāyāsanā vihāraṁ paviṭṭho—


pli: adhammo ca, bhikkhave …pe…


pli: tathā paṭipajjitabbanti.


pli: Ko nu kho imassa bhagavatā saṅkhittena uddesassa uddiṭṭhassa vitthārena atthaṁ avibhattassa vitthārena atthaṁ vibhajeyyā’ti?